Mercedes Benz CLS Shooting Brake 63 AMG S ... vs SAAB 9-5 Estate 2.8T V6 XWD Aero - AutoManijak\nPOČETNA strana :: poređenje :: Mercedes Benz CLS Shooting Brake 63 AMG S ... vs SAAB 9-5 Estate 2.8T V6 XWD Aero\nPa, moglo bi se reći da su u pitanju dva veoma slična automobila! Ovde su detalji ti koji bi mogli odlučiti. Ako uzmemo u obzir da oba predstavljaju luksuzni automobil i koriste oblik karoserije karavan sa 5 vrata uz 4 x 4 pogon, sve se svodi na konkretne agregate, pokretane benzinom, koji su u njih ugrađivani. Ispod haube prvog se nalazi motor koji je razvio Mercedes Benz, 8-cilindrični agregat sa 32 ventila i 585ks , dok je drugi 6-cilindrični agregat sa 24 ventila i 300ks koji potpisuje Opel.\nČinjenica da je SAAB dostavljen na Euro NCAP (European New Car Assessment Programme) testiranje, za razliku od konkurenta, moramo posmatrati kao ogromnu prednost, jer tih 5 zvezdica za bezbednost mogu da spasu nečiji život. Imajući to na umu, hajde da uzmemo u obzir i neke druge aspekte koji utiču na bezbednost. Oba vozila predstavljaju luksuzni automobil, što u principu znači odličnu poziciju kada je u pitanju bezbednost, ali nam to ne pomaže preterano da se odlučimo za jedno od njih. Nasuprot tome, što se tiče težine vozila, previše često potcenjenog faktora, švedski automobil nudi popriličnu razliku od 10% više metala.\nMercedes Benz je daleko agilniji automobil i dostiže 100km/h za 3.6 sekundi manje od svog konkurenta. Pritom ubrzava sve do 250 kilometara na čas, 5km/h više nego što to čini konkurentski automobil. Kada pričamo o štedljivosti stvari deluju prilično slično za oba vozila, trošeći u proseku 10.4 litara goriva na 100 kilometara (27 milja po galonu), u kombinovanom režimu vožnje.\nNajvažnija stvar prilikom izbora automobila bi trebalo da bude bezbednost, kako aktivna tako i pasivna. Po mom mišljenju, kada se sve uzme u obzir, švedski automobil ostavlja protivnika daleko iza sebe po pitanju bezbednosti, čime se nameće kao jedini izbor čak i bez razmatranja drugih aspekata ovog duela. Nadalje, ipak, dolazi do zaokreta, jer Mercedes Benz ostavlja konkurenta u oblaku prašine, nametnuvši se na taj način svakom entuzijasti. To ipak ima svoju cenu, a to je potrošnja goriva... Sve u svemu, nema mnogo šta više da se kaže na ovu temu, za mene ovde ne postoji izbor, već isključivo SAAB. Bilo kako bilo, to je neko moje objektivno viđenje stvari zasnovano na informacijama sa ovog portala. Aspekti kao što su dizajn, praktičnost, vrednost brenda, ali i osećaj u vožnji su na Vama da ih odmerite. Preporučujem ujedno da potrošite dva minuta i saznate koji bi Vam to automobil, na osnovu Vaših želja i mogućnosti, predložio naš virtuelni savetnik™, iz baze od 12.000+ različitih četvorotočkaša.


Zvijezda iz Stanišića u Ligi šampiona – Otvoreno\nIzvor: 26.08.2021, 13:54 19.5k Views\nOmladinski tim Fudbalskog kluba Zvijezda 09 iz Etno sela Stanišići ove sezone je učesnik Lige šampiona. UEFA je danas poslala dopis u kojem se navodi da su omladinci Zvijezde 09 ispunili sve uslove za nastup među najboljim mladim ekipama Starog kontinenta.\nEkipa iz Etno sela Stanišići je prošle sezone osvojila titulu šampiona BiH a biće im ovo prvi nastup u inače osmoj po redu sezoni UEFA elitnog takmičenja.\nUčestvovaće 64 tima koji će biti podijeljeni u dvije podgrupe.\nU prvoj su klubovi čiji su seniorske ekipe ovogodišnji učesnici Lige šampiona dok se u drugoj podgrupi nalaze 32 tima (među njima i Zvijezda 09) koji su juniorski šampioni svojih država a koji će put u elitu morati da pronađu kroz kvalifikacije.\nŽrijeb grupne faze prve podgrupe je danas od 18 časova dok će Zvijezda 09 rivala dobiti žrijebom koji je na programu 31. avgusta.


Zbog incidenta u Budvi privedeno 25 osoba, povređen policajac (VIDEO) - SPORTSKI ŽURNAL\nZbog incidenta u Budvi privedeno 25 osoba, povređen policajac (VIDEO)\nDo sukoba je došlo, kako se navodi, kada je oko 120 navijača odbilo da se podvrgne redovnom detaljnom pregledu pripadnika obezbeđenja\nPolicija je u Budvi privela 25 osoba zbog incidenta koji se sinoć dogodio na bazenu „Dragan Trifunović“, kada je došlo do sukoba navijača vaterpolo kluba „Partizan“ i policije.\nKako je saopšteno iz Uprave crnogorske policije, tom prilikom povređen je jedan policajac, a zbog incidenta policija je blokirala grad, prenose podgoričke Vijesti.\n- Oni su pokušali nasilno da uđu u unutrašnjost objekta, te im je od strane budvanske policije izdato upozorenje na koje su se oglušili. Ova grupa navijača je udaljena sa bazena nakon čega su isti kamenicama gađali objekat i tom prilikom je nastala šteta na objektu i na službenom vozilu Uprave policije - navodi se u saopštenju policije.\nU Budvi je u subotu uveče trebalo da se odigra meč između Primorca i Partizana u okviru regionalne A1 lige, a odigraće se danas, i to bez prisustva publike.\nSukob navijača Zvezde i Partizana u Nišu zbog murala


Saradnja tri opštine iz okruga sa Švajcarskom u upravljanju javnim novcem - Bujanovačke\nPočetna EKONOMIJA Saradnja tri opštine iz okruga sa Švajcarskom u upravljanju javnim novcem\nSaradnja tri opštine iz okruga sa Švajcarskom u upravljanju javnim novcem\nBujanovačke16. feb 2021.EKONOMIJA, NASLOVNA0\nBujanovac, 16. februar 2021. Opštine Vladičin Han, Surdulica iBosilegrad sarađivaće sa švajcarskim Sekretarijatom za ekonomske poslove u projektu Reforma lokalnih finansija II u Srbiji (RELOF2) kojim se obezbeđuje kontrola nad javnim finansijama i nadzor nad lokalnim javnim preduzećima.\nSvečano potpisivanje memoranduma o saradnji između projekta RELOF2 i ove tri lokalne samouprave zakazano je za sredu 17.februara u 11 časova, u zgradi opštinske uprave Vladičinog Hana.\nProjekat RELOF2 u prvoj fazi podrazumeva pružanje stručnepomoći i podrške grupama lokalnih samouprava (partnerstvima) organizovanih oko jedinica lokalnih samouprava koje većposeduju određene kapacitete za uspešnu primenu principadobrog upravljanja.\nOvakav pristup omogućava bolje organizovanim jedinicamalokalne samouprave da unaprede svoje kapacitete u upravljanjujavnim finansijama, a istovremeno budu i mentori drugimlokalnim samoupravama u svom regionu i lideri u sprovođenjuprincipa dobrog upravljanja na lokalnom nivou.\nPrevious PostArsić: Država pomaže Srbima u Bujanovcu, ali da što pre odu Next PostAnonimni darodavac donirao Dom zdravlja Bujanovac


Lekari u Nišu: Gojaznost medju decom u Srbiji gotovo na nivou epidemije – NovostiDana.rs\nLekari u Nišu: Gojaznost medju decom u Srbiji gotovo na nivou epidemije\nSamo jedan odsto devojčica i dva odsto dečaka prihvatilo zdrave životne stilove ilustracija:pixabay\nU Nišu i u celoj Srbiji vlada gotovo epidemija gojaznosti medju decom, upozorili su danas lekari niškog Doma zdravlja i Instituta za javno zdravlje Niš, povodom obeležavanja Svetskog dana hrane.\nPrema rečima Olivere Radulović iz Instituta za javno zdravlje, najviše dece s viškom kilograma, oko 30 odsto, u četvrtom je i petom razredu osnovne škole, a u ostalim razredima ih je oko 25 odsto.\n„Situacija se pogoršava iz godine u godinu jer se deca nedovoljno bave fizičkom aktivnošću i nezdravo se hrane“, izjavila je Radulovićeva na konferenciji za medije.\nOna je kazala da je istraživanje sprovedeno medju beogradskim srednjoškolcima pokazalo da se svega polovina dečaka i devojčica svakodnevno bavi nekom fizičkom aktivnošću.\n„To istraživanje je takodje pokazalo da je samo jedan odsto devojčica i dva odsto dečaka prihvatilo zdrave životne stilove, odnosno zdravo se hrane, bave se sportom, ne piju i ne puše“, kazala je Olivera Radulović.\nPedijatar niškog Doma zdravlja Jadranka Bonić kazala je da uzroke gotovo epidemije gojaznosti medju decom treba tražiti u tome što najmladji sve više vremena provode ispred računara, a sve manje u igri na svežem vazduhu i u tome što veći broj obroka jedu van kuće, a to nije kuvana hrana i sveže voće i povrće, već su to sendviči, slatkiši i grickalice.\n„Gojaznost je stanje hroničnog zapaljenja. U tom stanju ni jedan organ deteta ne funkcioniše kao kod deteta koje je zdravo“, izjavila je Bonićeva.\nUčesnici konferencije su podsetili da je ovogodišnji Svetski dan hrane posvećen problemima oko ishrane migranata.\nPovodom Svetskog dana hrane i sutrašnjeg Svetskog dana siromaštva Crveni krst u Nišu je korisnicima Narodne kuhinje pored kuvanih obroka podelio i pakete mesnih konzervi.\nStamatović podržao proglašenje vojne neutralnosti Republike Srpske\nDjurić: Srpska lista nije stranački već državni projekat


Škole i vrtići zainteresovani za štednju struje - Nova ekonomija\nŠkole i vrtići zainteresovani za šted...\nFoto: GIZ (uz dozvolu)\nUlaganja u energetski efikasne projekte izgradnje i sanacije objekata u Srbiji rastu iz godine u godinu, navodi se u saopštenju GIZ-a.\nTako se na nedavno završeni javni poziv za dodelu bespovratnih sredstava iz Budžetskog fonda za unapređenje energetske efikasnosti, prijavilo skoro duplo više lokalnih samouprava sa projektima energetski efikasne sanacije javnih zgrada nego prošle godine.\nOd prijavljena 62 projekta, sredstva su opredeljena za 24, dok je 2018.godine od prijavljenih 39, sredstva dobilo 14, a među prijavljenim projektima najbrojniji su oni koji se odnose na škole i predškolske ustanove.\nKako se u saopštenju navodi, na nedavno završenom, petom konkursu Ministarstva rudarstva i energetike Republike Srbije sredstva za energetski efikasnu sanaciju iz Budžetskog fonda dobila je, između ostalih, i Predškolska ustanova „Pčelica" iz Niša.\n"Većina zgrada škola i vrtića u Nišu staro je i po više od tri decenije i rekonstrukcija im je neophodna. Odlučili smo da pri tome primenimo principe energetske efikasnosti jer želimo da našoj deci omogućimo bolji komfor, a građanima kvalitetniji život. Na konkursu smo dobili 70 odsto sredstava za ovaj projekat, a ostatak će investirati Grad Niš,” kaže Bojan Gajić, eneregetski menadžer Grada Niša.\nNiš je, inače, jedan od šest gradova koji su se potpisivanjem Memoranduma o saradnji sa GIZ-om opredelili da do kraja ove godine, uz upotrebu kalkulatora za proračun podataka o uštedama u procesu energetske obnove, izvrše analizu energetske efikasnost javnih zgrada i škola i vrtića i na osnovu toga naprave listu prioritetnih sanacija.\nOd danas besplatna struja za veći broj domaćins...\nBerlin sprečio ulazak Kineza na nemačko tržište...


Međusirijski pregovori odloženi - Sputnjik Srbija\n18:20 31.01.2017 Preuzmite kraći link\nNastavak međusirijskih pregovora pod okriljem UN odložen je do 20. februara, saopštila je agencija „Frans pres“ pozivajući se na diplomatske izvore.\nRazgovori o Siriji održani su 23. i 24. januara u Astani.\nRanije je ministar spoljnih poslova Rusije Sergej Lavrov izjavio da je nastavak međusirijskih pregovora u Ženevi odložen sa 8. februara na kraj sledećeg meseca. Istovremeno je portparol specijalnog izaslanika UN za Siriju Jara Šarif izjavila da će datum razgovora u Ženevi biti određen nakon konsultacija Stafana de Misture sa generalnim sekretarom UN.\nSavet bezbednosti UN održava sastanak uz učešće specijalnog izaslanika UN za Siriju Stafana de Misture. Mistura treba da javi o pripremama za novu rundu međusirijskih pregovora pod okriljem UN.\nmeđusirijski pregovori, Savet bezbednosti UN, Stafan de Mistura, Astana, Ženeva


Novi podvig "francuskog spajdermena": Popeo se na neboder u Hongkongu i okačio OVAJ SIMBOL (FOTO)\nFoto: SOUTH CHINA MORNING POST HANDOUT / EPA;\nPenjač Alen Robert, poznat po nadimku "francuski spajdermen", popeo se danas na neborder od 68 spratova u Hongkongu kako bi podigao zastavu koja predstavlja simbol pomirenja Kine i te teritorije, u vreme kada višenedeljni protesti u tom gradu ne pokazuju znake jenjavanja.\nRobert je veliki transparent razvio na Čeng Kong Centru, smeštenom u centralnom poslovnom okrugu, na koji se popeo koristeći se golim rukama, bez zaštitnog pojasa, prenosi Rojters.\nKineska zastava nalazi se u levom uglu na transparentu, a zastava Hongkonga na desnom, dok je ispod njih slika dve ruke, žute i crvene boje, koje su rukuju na beloj pozadini, koja označava mir.\nRobert je uhapšen nakon što se uspeo na neborder i odvezen je u obližnju policijsku stanicu, prenosi Rojters.\nTo je treći put da se on popeo na centar, koji je u vlasništvu Čeng Kong Holdingsa.\nRobertu je u avgustu 2018. na godinu dana zabranjeno da se penje na zgrade u toj bivšoj britanskoj kolonijii, ali je ta zabrana istekla pre dve nedelje.\n‘French Spiderman' scales Hong Kong skyscraper with 'peace banner'\nOn se popeo u vreme kada se tokom vikenda u Hongkongu očekuju nove masovne demonstracije, koje su počele u junu protiv zakona o izručenju, a kasnije se proširile i na druge demokratske zahteve koji su im obećani 1997, kada je Kina preuzela tu teritoriju, koja je nekada bila britanska kolonija.


Jedan od pet miliona: Budžet ne može i ne sme da uređuje lopov | Autonomija\nOrganizuju akciju “Sahrana budžeta”\nUdruženje „Jedan od pet miliona“ saopštilo je danas da će održati akciju „Sahrana Budžeta“ povodom najave da će Senat Univerziteta u Beogradu potvrditi odluku Odbora za profesionalnu etiku BU o plagiranom doktoratu ministra finansija Siniše Malog.\nSenat BU je najavio da će u četvrtak potvrditi odluku Odbora, za koju se u saopštenju Udruženja navodi da je „pobeda studenata i građana“.\n„Nakon što smo i zvanično dokazali da je Siniša Mali lopov, on je tog istog dana predlagao ovaj budžet narodnim poslanicima u Skupštini. Zbog toga mi ćemo u subotu podsetiti Sinišu Malog da budžet koji pripada svim građanima ne sme i ne može da uređuje lopov“, navodi se u saopštenju.\nNajavljeno je okupljanje kod Terazijske česme, a kolona bi trebalo kod Skupštine Srbije da se „poslednji put pozdravi sa budžetom i sahrani ga“.


Tanjug 26. februara 2021. 11:24\nBEOGRAD – Predsednik Međunarodnog olimpijskog komiteta (MOK) Tomas Bah pohvalio je Olimpijski komitet Srbije (OKS) i Vladu Srbije zbog načina na koji se bore sa izazovima koje je donela pandemija korona virusa.\n„Dragi prijatelji, prihvatite moje najiskrenije čestitke zbog načina na koji se srpski narod nosi sa trenutnom pandemijom koja vlada u celom svetu. Srpska Vlada je učinila ogromne napore kako bi zaštitila zdravlje svih njenih građana u ovom izazovnom momentu. Srbija može da bude ponosna na to što je prema broju vakcinisanih građana kotirana kao jedna od najuspešnijih zemalja“, istakao je Bah na početku pisma.\n„Poštujući preporuke Vlade Srbije, olimpijski tim Srbije započeo je vakcinaciju sportista i stručnog osoblja i to je vest koja me je veoma obradovala. Kako su sportisti oduvek ambasadori zdravog načina života i pozitivni uzori, veoma je bitna poruka koju u javnost poslao Olimpijski komitet Srbije zajedno sa vrhunskim sportistima“, istakao je predsednik Međunarodnog olimpijskog komiteta.\n„Olimpijski komitet Srbije je zajedno sa Vladom Srbije na ovaj način dao veliku podršku našim naporima da u Tokiju održimo sigurne i bezbedne Olimpijske igre za sve učesnike. Proces imunizacije i vakcinacije srpskih sportista je velika podrška kompletnom olimpijskom pokretu i našim japanskim domaćinima. Zbog svega toga, radujemo se predstojećim Olimpijskim igrama u Tokiju i nadamo se da će one biti svetlo na kraju tunela u kojem se kompletno čovečanstvo trenutno nalazi. Želimo olimpijskom timu Srbije svu sreću u pripremama Tokio“, stoji na kraju pisma koje je potpisao Bah.


July 2021 – OB "Studenica"\nIZVEŠTAJ SA III NACIONALNOG SIMPOZIJUMA\nIZVEŠTAJ SA III NACIONALNOG SIMPOZIJUMA ODRŽANOG U NOVOM PAZARU ''EMROVIĆ RAJ'' U PERIODU OD 24 - 27.06.2021.GODINE Pandemija virusa Kovid-19 je svuda u svetu, pa i u našoj zemlji, zaustavila redovne aktivnosti, a borba za svaki život odložila sve planove i dogovore. Duboko verujemo da smo najteže prebrodili, da se stvaraju mogućnosti da nastavimo tamo gde smo stali početkom 2020.godine. Verujemo da ćemo ostvariti sve planove, potpisati nove sp\nBanjčanka Silvana Milovanović je proteklog vikenda inicirala humanitarnu akciju ''Nisi sam/a'', kako bi pružila podršku obolelima od karcinoma, ali i zdravstvenim radnicima koji im pomažu u lečenju. U prisustvu dr Zvonimira Veselinovića, hirurga koji ju je operisao, prisetila se prošlogodišnjeg lečenja u našoj bolnici i velikog truda i pažnje zaposlenih u našoj bolnici. Silvana je takođe lečena i izlečena od karcinoma, a kako ističe, najveću podršku je imala od


U BiH nezaposleno više od pola miliona osoba\nU Bosni i Hercegovini je 28. februara 2013. godine u Bosni i Hercegovini bilo 553.580 osoba na evidencijama zavoda i službi za zapošljavanje u Bosni i Hercegovini. U odnosu na prethodni mjesec broj nezaposlenih osoba je manji za 1.025 ili 0,18 posto, saopćeno je iz Agencije za rad i zapošljavanje BiH.\nNezaposlenost se u Federaciji BiH smanjila za 341 osobu (0,09 posto), u Republici Srpskoj za 674 osobe (0,43 posto) i u Brčko distriktu BiH za 10 osoba (0,08 posto).\nU strukturi osoba koje traže zaposlenje, zaključno sa 31. martom ove godine, NKV radnika je 160.570 ili 29,01 posto, PKV 11.126 ili 2,01 posto, KV 192.619 ili 34,80 posto, VKV 3.743 ili 0,68 posto, NSS 1.807 ili 0,33 posto, SSS 141.157 ili 25,50 posto, VŠS 7.670 ili 1,39 posto i VSS 34.888 ili 6,30 posto.\nNajveći broj evidentirane nezaposlenosti čine osobe sa trećim stepenom obrazovanja KV radnici 34,80 posto te NKV radnici 29,01 posto.\nPrema podacima Agencije za statistiku BiH, u februaru 2013. godine broj zaposlenih u pravnim osobama u BiH iznosio je 648.354, a od toga je 264.640 žena. U odnosu na januar 2013. godine, broj ukupno zaposlenih u pravnim osobama se smanjio za 0,5 posto, a broj zaposlenih žena se također smanjio za 0,4 posto.\nStopa registrovane nezaposlenosti za februar 2013. godine iznosila je 46,1 posto i u odnosu na januar 2013. godine bila je veća za 0,1 postotni poen.


Odbor za ljudska prava se zalaže da Grad Niš ubuduće pre raspisivanja konkursa za sufinansiranje medijskih projekata od javnog interesa organizuje javno izjašnjavanje građana o tome šta smatraju temama od interesa za njihov život\nU poslednjih šest godina, od kada postoji konkursno sufinansiranje medija, na konkursima u Nišu podeljeno je oko tri miliona evra, a građani nisu pitani kakve medijske sadržaje žele za svoj novac\nŽelimo da pozovemo lokalnu samoupravu da pred svaki sledeći konkurs građanima postavlja ovo važno pitanje, te da i nju i medije podsetimo da bi morali da slušaju taj glas je ko finansira, ima pravo da bira, kaže predsednik Odbora Dragan Đorđević\nOn ocenjuje da do sada nije bilo političke volje da se uspostavi ovaj značajni mehanizam, a kako nije realizovana ni evaluacija medijskih sadržaja koji su finansirani javnim novcem, nije sigurno da su projekti koje su mediji realizovali uopšte odgovorili potrebama građana\nIstraživanje BIRN-a pokazalo je da na medijskim konkursima gradova i opština u Srbiji uglavnom “pobeđuju” projekti promotivnog i propagandnog karaktera, a da su navijački pristup i podrška vlastima najuočljiviji u projektima lokalnih televizija\nfoto: Media reform centar Niš\nOdbor za ljudska prava Niš pokrenuo je niz akcija koje treba da doprinesu da Grad Niš ubuduće pre raspisivanja konkursa za sufinansiranje medijskih projekata od javnog interesa organizuje javno izjašnjavanje građana o tome šta smatraju temama od interesa za njihov život, a koje bi opredeljivalo sadržaj samog konkursa, kao i izbor tema kojima bi mediji aplicirali.\n– Želimo da pozovemo lokalnu samoupravu da pred svaki sledeći konkurs građanima postavlja ovo važno pitanje, te da i nju i medije podsetimo da bi morali da slušaju taj glas. Ko finansira, ima pravo da bira- kaže predsednik Odbora Dragan Đorđević, podsećajući da je do sada jedino opština Pantelej, inače jedna od pet gradskih opština u Nišu, organizovala konsultacije sa građanima i nevladinim organizacijama kako bi se definisale prioritetne medijske teme koje zavređuju budžetsku podršku.\nĐorđević kaže da će sistemsko uključivanje građana u definisanje javnog interesa u javnom informisanju na lokalnom nivou omogućiti da oni “izraze sopstvene potrebe i mišljenje pre nego što se odluke donesu i da se osećaju uključenima i vlasnicima nad donetim odlukama”. Na taj način će se, takođe, unaprediti transparentnost rada lokalne samouprave i legitimitet njenih odluka, kao i poverenje između nje i građana. I samim medijima, makar onima koji poštuju profesionalne standarde i svoju ulogu u društvu, biće lakše da odgovore potrebama građana u ovoj oblasti.\n– Dosadašnje postupanje lokalne vlasti nedvosmisleno pokazuje da nije bilo političke volje da se uspostavi ovaj značajni mehanizam, a kako do ovog trenutka nije realizovana ni evaluacija medijskih sadržaja koji su finansirani javnim novcem, nismo sigurni da su projekti koje su mediji realizovali uopšte odgovorili potrebama građana- ocenjuje on.\nNaš sagovornik podseća da je u Medijskoj strategiji za period 2020- 2025. konstatovano je da je jedan od problema u dosadašnjim konkursima za sufinansiranje medijskih projekata od javnog interesa i to što “nisu polazili od prethodno definisanih potreba stanovništva za određenim medijskim sadržajima”. U strategiji se predlaže održavanje javnih rasprava na kojima bi se građani izjasnili o nedostajućim temama i medijskim sadržajima kojima bi se, po njihovom mišljenju, ostvario javni interes u oblasti javnog informisanja.\nNedavno objavljeno istraživanje BIRN-a pokazalo je da na medijskim konkursima gradova i opština u Srbiji uglavnom “pobeđuju” projekti promotivnog i propagandnog karaktera, a da su navijački pristup i podrška vlastima najuočljiviji u projektima lokalnih televizija. Istraživači BIRN-a su analizirali objavljene televizijske, radio, novinske i internet sadržaje koji su budžetski podržani na konkursima raspisanim 2018. godine u 20 gradova i opština.\nLokalni antikorupcijski forum Niš i BIRODI, koji su analizirali koliko je ostvaren javni interes u emisijama, tekstovima i informacijama koje su objavljene u okviru projekata koji su izabrani na niškom konkursu 2015. godine, utvrdili su da mediji koji su dobili najviše novca “ili nisu ostvarili javni interes ili su budžetsku podršku zloupotrebili za promociju i propagandu“.\nOdbor za ljudska prava, inače, zagovara sistemsko uključivanje građana u definisanje javnog interesa u lokalnom javnom informisanju u okviru projekta ,,Budimo InofrmisaNi”, koji finansira Vlada Velike Britanije, kao deo programa “Podrška građanskom aktivizmu u zajednici” koji sprovode British Council i Trag fondacija. Ono podrazumeva izradu onlajn mehanizma za izjašnjavanje građana o prioritetnim medijskim temama od javnog interesa, animiranje građana i onlajn i na terenu, uspostavljanje komunikacije sa predstavnicima lokalne samouprave i medija, te konsultacije sa NVO i akademskom zajednicom.\nKoliko novca su građani Niša dali medijima\nNa konkursima za budžetsku podršku medijskim projektima od javnog interesa građani Niša su izdvojili: 83.970.000 dinara (2020. godine), 78.500.000 dinara (2019), 54.000.000 dinara (2018), 20.500.000 dinara (2017), 60.192.450 dinara (2016) i 51.128.200 dinara (2015. godine).\nGarancija pravnog okvira\nDragan Đorđević kaže da pravni okvir takođe garantuje pravo građana na učešće u javnim poslovima.\n-To je pre svega Ustav republike Srbije, Zakon o lokalnoj samoupravi, Zakon o informisanju i medijima, kao i nedavno usvojena Strategija razvoja sistema javnog informisanja u Republici Srbiji (Mera 4.4 Obezbeđeno adekvatno ostvarivanje svrhe projektnog sufinansiranja – podrška proizvodnji i distribuciji (nedostajućih) sadržaja u javnom interesu). Ovo pravo definisano je i Evropskom poveljom o lokalnoj samoupravi koju je Srbija, kao i dopunski protokol iz 2009. godine ratifikovala, čime se obavezala na poštovanje principa definisanih deklaracijom kao i rezolucijama (91 i 92) Kongresa lokalnih i regionalnih vlasti Saveta Evrope-precizira on.


JP ,,Putevi Srbije“ i Svetski dan sećanja na žrtve saobraćajnih nezgoda - JP "Putevi Srbije"\nJP „Putevi Srbije“ pridružilo se ovogodišnjem obeležavanju Svetskog dana sećanja na žrtve saobraćajnih nezgoda, pod sloganom „Seti se. Podrži. URADI“, u nedelju 15. novembra.\nTreća nedelja u novembru usvojena je 2005. godine na Generalnoj skupštini UN kao Svetski dan ,,priznanja žrtvama saobraćajnih nezgoda na putevima širom sveta i njihovim porodicama“, kao i odavanje počasti svim pripadnicima hitnih službi koji se svakoga dana bore za ljudske živote.\nVodeći se tezom da se nezgode na putevima mogu sprečiti, JP „Putevi Srbije“, kao društveno odgovorno preduzeće, iniciralo je, pripremilo i od marta 2019. godine promoviše prvu u nizu edukativnih kampanja za podizanje svesti vozača i povećanje bezbednosti u saobraćaju - „3 sekunde ceo život“.\nPrema izveštaju SZO o Globalnom stanju bezbednosti na putevima, u saobraćajnim nezgodama godišnje život izgubi više od milion ljudi. Saobraćajne nezgode su i vodeći uzrok smrti dece i mladih uzrasta od 5 do 29 godina.\n„JP „Putevi Srbije“ izdvaja značajna sredstva za povećanje bezbednosti u saobraćaju, radimo na merama da što manje ljudi nastrada u saobraćaju i nastavićmo kroz saradnju sa nadležnim ministarstvom i MUP-om Republike Srbije sistematski da delujemo na podizanje nivoa svesti učesnika u saobraćaju“, rekao je v.d. direktora Zoran Drobnjak na promociji Kampanje.\nShodno svojim nadležnostima, JP ,,Putevi Srbije“ se neprekidno stara o kvalitetu mreže državnih puteva, njenom održavanju i unapređenju, radi obezbeđivanja što boljih uslova za bezbednu i ugodnu vožnju.\nJP „Putevi Srbije“ kroz redovno obaveštavanje učesnika u saobraćaju o stanju na putevima i apele da se vodi računa o ograničenju brzine, prilagođava vožnja uslovima na putu, održava bezbedno odstojanje između vozila, poštuje saobraćajna signalizacija i koristi zimska oprema tokom zimskog perioda, svakodnevno skreće pažnju javnosti na značaj odgovornog ponašanja u saobraćaju u očuvanju ljudskih života.


Borba otkriva tiraže dnevnih novina: Totalni fijasko DAN-a, prodaja pala ispod 4.000 primjeraka\n17. 10. 2018. - 10:12\nBorba otkriva tiraže dnevnih novina: DAN u konstantnom padu, prodaja pala ispod 4.000 primjeraka\nin: Društvo, Slider-Početna\nProdaja dnevnih novina DAN pala je ispod 4.000 primjeraka, Vijesti ispod 3.000, a Pobjeda ispod 2.000 prodatih primjeraka dnevno, potvrđeno je Borbi. Ovo je najgori rezultat prodaje DAN-a od vremena kada je tu novinu finansirala Savezna Vlada Jugoslavije. Očigledno je da je promjena uređivačke politike itekako uticala na vrtoglav pad tiraža, nekad najtiražnije novine u Crnoj Gori.\nDAN se, kako nam je potvrđeno, štampa između do šest hiljada pimjeraka, a Vijesti između četiri i pet hiljada primjeraka. Ne tako davno, DAN se štampao u preko 15.000 primjeraka dnevno.\nPrvi čovjek DAN-a Mladen Milutinović već danima odbija da govori o padu tiraža, ne želeći da odgovori na sms poruke, telefonske pozive, ali i mejlove koje mu je poslala naša redakcija, sa samo jednim pitanjem: “Kako komentariše pad tiraža ispod 4.000 primjeraka”.\nUpravo zbog ovakvog drastičnog pada prodaje dnevnih novina, vlasnici kriju da saopšte javnosti prave podatke, krijući se iza floskula da su najtiražniji i najuticajniji medij u državi. Sada se nameće prosto pitanje, kako neko sa prodajom manjom od 4.000 primjeraka sebe može nazivati relevantnim i uticajnim medijem, ako imamo u vidu činjenicu da se portali čitaju tri ili četiri puta više od te cifre i to samo za jedan jedini tekst.\nKako saznajemo, sve četiri dnevne novine u Crnoj Gori dnevno se ne mogu prodati ni u 10.000 primjeraka, a u tu cifru su uračunati primjerci koje otkupljuje država, odnosno državne službe.\nPoslovanje dnevnih novina u Crnoj Gori posljednjih godina karakteriše borba za opstanak, s obzirom na drastičan pad tiraža štampanih izdanja. Taj pad se dijelom kompenzuje elektronskim medijima, dodacima, čituljama i prodajom dodatnih proizvoda.\nPrevious : Srbiju brišu sa spiska rizičnih država\nNext : U Ulcinju: Zatvorenik uhapšen zbog pokušaja silovanja


Pregovori lidera kiparskih Grka i Turaka o ujedinjenju\nLideri kiparskih Grka i Turaka, Dimitris Hristofjas i Mehmet Ali Talat, počeli su danas direktne razgovore o ujedinjenju decenijama podeljenog ostrva.\nOni su se sastali na ničijoj zemlji, napuštenom nekadašnjem glavnom komercijalnom aerodromu Kipra.\n"Moramo da privedemo kraju naše pregovore, zaustavimo dalje stradanje našeg naroda i ujedinimo našu zemlju", rekao je Hristofijas reporterima nakon sastanka sa Talatom.\nDiplomate i analiticari navode da ovi razgovori predstavljaju prvu realnu šansu za rešavanje višedecenijskog "kiparskog pitanja".\nGlavni spor izmedju strana izazvan je nepriznavanjem otcepljenog severnog Kipra, kao i na koji naccin da on postane deo nove federacije.


Večeras uradite čaroban ritual sa plamenom sveće: ove 4 stvari privlače magičnu energiju mladog Meseca u Vodoliji — Dnevni rituali — Lovesensa.rs\n2 magična rituala za ispunjenje želja tokom mladog Meseca u Vodoliji - evo šta treba večeras da uradite!\nMlad Mesec pozicionira se između Zemlje i Sunca koji ga skrivaju i ne dopuštaju mu da se pojavi u svom punom sjaju, piše Lovesensa. Kada je noć tamnija, naziremo taj čudnovati srp mldog Meseca koji svojom energijom pomaže da dublje zavirimo u svoju dušu.\nPojava mladog Meseca ukazuje na novi ciklus, nov životni početak i potrebu da prihvatimo i osetimo promene.\nPeriod mladog Meseca savršen je za:\nVažno je da za vreme mladog Meseca započnete nešto novo. Magični Mesečev sjaj poboljšava našu intuiciju koja pomaže da donesemo prave odluke i izaberemo dobar put. Takođe, idealan je period za prekidanje sa lošim navikama. Statička energija postaje aktivna, budi se jedna potpuno drugačija snaga i inspiracija.\nMoćan ritual sa svećom tokom mladog Meseca\nUpalite sveću, posmatrajte je, a zatim ugasite plamen. Gašenje plamena simbolizuje kraj, odnosno simbolizuje stvari koje želimo zauvek da odbacimo i otpustimo iz svog života. Na ovaj način gasite tugu, bes, razočaranja, osećaj krivice. Kada ponovo zapalite sveću, naglas izgovorite kako će izgledati vaš novi početak, bez starih loših navika i neprijatnih emocija.\nRitual sa perom\nIdite u prirodu, uzmite jedno pero i dok ga držite u rukama razmišljajte o svojim problemima, negativnim osećanjima i nevoljama koje vas trenutno opterećuju. Kada izgovorite sve negativno, pustite pero da ga vetar odnese. Ovim ritualom privlačite olakšanje i oslobađate se od negativne energije.\nOvakav tip rituala možete praktikovati kad god želite, ali veruje se da je njihova moć najjača za vreme mladog Meseca.


Dan online - Sport: Crnogorci u trećoj grupi lige C - 2019-12-04\nSport ŽREBANE KVALIFIKACIJE ZA TAKMIČENJA OMLADINACA\nPeković ima razloga za zabrinutost Crnogorci u trećoj grupi lige C Rivali Crne Gore su Azerbejdžan, Farska Ostrva i Andora\nOmladinci (2003. godište) dobili su protivnike za prvo izdanje kvalifikacija po sistemu Lige nacija... Na juče održanom žrebu određene su grupe kvalifikacija po sistemu Lige nacija za plasman na UEFA U19 Evropsko prvenstvo koje će se 2022. godine održati u Slovačkoj. U prvom izdanju kvalifikacija za U19 Evropsko prvenstvo po sistemu Lige nacija reprezentacija Crne Gore takmičiće se u grupi 3 Lige C, zajedno sa selekcijama Azerbejdžana, Farskih Ostrva i Andore. Prvi turnir na kojem će nastupiti naša selekcija, sastavljena od igrača rođenih 2003. godine i kasnije, održaće se u Andori od 22. do 28. septembra 2020. godine.\nTakođe juče su žrebane grupe za preliminarnu rundu kvalifikacija U 19 EURO 2021 gdje će Crnogorski omladinci igrati protiv Ukrajine, Izraela i Bjelorusije. Domaćin grupe 2 je Izrael, u kojem će se turnir igrati od 10. do 16. novembra naredne godine.\n- Grupa je jaka, dobili smo kvalitetne protivnike, ali, obzirom da smo žrijeb dočekali u posljednjem šeširu, onda i možemo biti zadovoljni. Ukrajina je favorit grupe, a mi ćemo probati da dođemo do drugog mjesta. Nadam se da ćemo imati i sreće u ovim kvalifikacijama, istakao je selektor Milorad Peković.\nOsim dvije najbolje plasirane ekipe iz svake grupe, plasman u elitnu rundu izboriće najbolja trećeplasirana reprezentacija.


RT: Ukrajinski ministar upozorava na drakonske mere za podršku ekonomiji u krahu\nIzvor: Vostok.rs, 16.Maj.2022, 17:54\nUkrajinska vlada će preduzeti „bolne“ mere ako vojni sukob u zemlji potraje još tri ili četiri meseca, rekao je ministar finansija zemlje Sergej Marčenko. On je rekao da drastični koraci mogu uključivati naglo povećanje poreza, smanjenje potrošnje, kao i nacionalizaciju.\n„Ono što je poslednjih godina postalo prilično tržišno vođena i slobodna ekonomija moglo bi se suočiti sa talasom nacionalizacije koja će poništiti godine teškog napretka“, rekao je Marčenko u intervjuu za list "Ekonomist". Ministar je naveo najnoviju prognozu Svetske banke koja očekuje da će se ukrajinska ekonomija smanjiti za 45 odsto 2022. godine. Prema rečima Marčenka, carinski prihodi su pali za oko četvrtinu zbog smanjenja uvoza i pada mnogih dadžbina. On je istakao da su plate za vojsku „veliko opterećenje“, dodajući da mesečni gubici zemlje iznose i do pet milijardi dolara zbog trenutne situacije. Konflikt takođe predstavlja značajne izazove za izvoz pšenice, ječma, semena suncokreta, rekao je Marčenko, upozoravajući da bi se EU mogla suočiti sa nestašicom hrane kao rezultatom birokratskih prepreka sa kojima se suočavaju ukrajinski kamioni jer zemlja nije članica bloka. Ministar finansija je u martu rekao da bi šteta pričinjena ukrajinskoj ekonomiji zbog ruske vojne operacije mogla da iznosi oko 500 milijardi dolara. On je dodao da su prihodi od carina smanjeni za 85 odsto, dok je Odesa, poslednja preostala morska luka Ukrajine, koja je činila 20 odsto svih carinskih prihoda, obustavila rad. Izvor: RT Poštovani čitaoci, na našem Telegram kanalu možete pratiti sve vesti o specijalnoj operaciji Oružanih snaga Ruske Federacije u Ukrajini, kao i o dešavanjima u Donjeckoj i Luganskoj Narodnoj Republici. Takođe, možete pogledati video snimke, karte i fotografije koje stalno pristižu. Naš Telegram kanal - https://t.me/vostokvesti


Ovako je Zvezda "izrešetala" Ukrajince - Sportske.net\nOvako je Zvezda "izrešetala" Ukrajince\nPogledajte golove sa meča Crvene zvezde protiv Zirke, Ričmond Boaći se proslavio u ovom meču.\nOdigrao je sjajno na pripremama, da li je Plavšić zaslužio mesto startera?Kakvo će on biti pojačanje! Zvezda ubedljiva u generalnoj probi!Radnički podigao tužbu protiv Zvezde, po propisu!Zvezdin bek otkrio sa kim čini novi tandem!Danas generalka i Zvezdina nova startna postava, u subotu rezerve\nEkipa Crvene zvezde polako završava pripreme na Kipru za nastavak sezone, ostala je još jedna pripremna utakmica koju će odigrati rezervni sastav sutra od 15 časova protiv Urala.\nMiodrag Božović je danas izveo verovatno najjači sastav u ovom trenutku, a njegov tim je slavio sa veoma ubedljivih 6:2.\nČak tri pogotka postigao je Ričmond Boaći, novo pojačanje Crvene zvezde koji će izgleda biti udarna igla našeg šampiona u nastavku sezone. Dva je dodao Srđan Plavšić, koji se očigledno nalazi u sjajnoj formi, dok je jedan dodao Nemanja Milić.\nPogledajte u nastavku i način na koji je Crvena zvezda stigla do ove pobede.


Uprava FK Sarajevo donirala dresove za načelnika i vijećnike | Oficijelna stranica FK Sarajevo\nUprava FK Sarajevo donirala dresove za načelnika i vijećnike\n29.03.2012 u 16:37h\nU znak zahvalnosti za sveukupnu podršku Općine Centar radu Fudbalskog kluba „Sarajevo“, direktor Kluba Dino Selimović i golman prvog tima sa Koševa Adi Adilović su 29. marta 2012. godine posjetili Općinu Centar, gdje su im domaćini bili načelnik Općine Centar Dževad Bećirević i predsjedavajući Općinskog vijeća Centar Slaven Kovačević.\nKako je kazao načelnik Bećirević, Općina Centar u skladu sa svojim mogućnostima finansijski pomaže rad ovog sportskog kolektiva, što će nastaviti i ubuduće.\n- Tokom prošle godine smo uložili gotovo milion KM za rekonstrukciju Olimpijskog stadiona „Asim Ferhatović Hase“, koji je u našem vlasništvu i kojim upravlja JU Centar za sport i rekreaciju. Također smo po savremenim standardima obnovili dva pomoćna sportska terena na kojima treniraju fudbaleri FK „Sarajevo“ te svake godine u općinskom budžetu izdvajamo po 50.000 KM za održavanje travnatog terena na stadionu – kojeg koriste bez ikakve naknade prvotimci „Sarajeva“. Ove godine planiramo raspisati javni poziv za nabavku stolica za zapadnu tribinu, za šta smo obezbijedili u općinskom budžetu 150.000 KM. Otkako je imenovana zadnja Uprava kluba finansijska situacija se poboljšala, izmirena su sva dugovanja prema igračima i kadru te se također izmiruju preostali dugovi – rekao je Bećirević.\nSlaven Kovačević je ovom prilikom istakao da Općina Centar, od svih gradskih i drugih općina Kantona, izdvaja najviše sredstava za potrebe sportskih organizacija i udruženja, od čega najviše za FK „Sarajevo´´, jer oni na najbolji mogući način promovišu ovu Općinu i Grad Sarajevo.\n- Postojeći nedorečeni zakonski propisi u ovoj državi nisu naklonjeni sportskim klubovima, jer ne stvaraju dovoljno kvalitetan ambijent da se od sporta može kvalitetno živjeti i ostvarivati vrhunske sportske rezultate – kazao je Kovačević.\nOvom prilikom je direktor Kluba Dino Selimović uručio bordo dresove za načelnika, predsjedavajućeg i sve vijećnike, naglasivši da su ovi simbolični pokloni samo mali znak zahvalnosti za svu pomoć koju pruža općinski načelnik i vijeće Općine Centar, koja je jedan od rijetkih nivoa vlasti koji ima razumijevanja za problematiku ovog sportskog kolektiva.\n- Jedan od projekata na koji smo posebno ponosni, u čemu nas također podržava Općina Centar, jeste omladinska škola fudbala „Asim Ferhatović Hase“, čije rezultate ćemo krajem godine prezentovati javnosti. Zahvaljujući tom projektu povećan je broj mladih koji se bave sportom i istovremeno su sklonjeni sa ulice, među kojima sutra može biti i nekoliko budućih fudbalera – kazao je Selimović.


Predstavnici BNV poslali EU i OEBS-u zahtev za uspostavljanje specijalnog statusa za Sandžak - Izazov\nPredstavnici BNV poslali EU i OEBS-u zahtev za uspostavljanje specijalnog statusa za Sandžak\nNovi magazin 14. juna 2019. 13:40\nPredsednik Izvršnog odbora Bošnjačkog nacionalnog vijeća (BNV) Hasim Mekić rekao je danas da su predstavnici BNV poslali Evropskoj uniji, OEBS-u i Savetu Evrope zahtev za uspostavljanje specijalnog statusa za Sandžak, kao modela za rešavanje bošnjačkog i sandžačkog pitanja.\nMekić je na konferenciji za novinare rekao da specijalni status predstavlja projekat od šireg međunarodnog značaja u procesu evropskih i NATO integracija zemalja Zapadnog Balkana.\n„Specijalni satus Sandžaka predstavlja efikasno rešenje političkih i teritorijalnih sporova između susednih država i naroda na Balkanu. Republički organi Srbije i Crne Gore više od 100 godina na teritoriji Sandžaka neodgovorno, nelegalno i nelegitimno obavljaju vlast, a srpske oružane snage nad Bošnjacima i Albancima u Sandžaku imaju isključivo represivnu funkciju“, rekao je Mekić.\nOn je naveo da Bošnjaci ne prihvataju „težak i neizvestan položaj“, te da su im neophodni „efikasni zaštitni mehanizmi i institucije da bi osigurali biološki opstanak i političku egzistenciju u Sandžaku“.\nNa pitanje novinara radija Sto plus da pojasni izjavu predsednika BNV Esada Džudža da rešenje za uspostavljanje specijalnog statusa Sandžaka mora biti prihvatljivo za liste Samoopredeljenje i Vakat je, koje čine većinu u Vijeću, Mekić je rekao da platforma i sporazum o saradnji dve liste definišu minimum zaštite nacionalnih prava.\n„BNV radi u punom kapacitetu, njegov rad je usmeren na osnovu zakona i akata. Minimum zaštite nacionalnih prava Bošnjaka definisan je platformom u predizbornom procesu i sporazumom o saradnji dve izborne liste, konkretno članom šest“, rekao je Mekić.\nBNV je ranije tu inicijativu Izvršnog odbora poslalo državnim organima Srbije i Crne Gore.\nVremenska prognoza – 14. jul\nPristalice dela opozicije ispred Centralnog zatvora traže puštanje uhapšenih na…\nLutovac ispred Centralnog zatvora zatražio oslobađanje svih uhapšenih…\nPristalice dela opozicije ispred Centralnog zatvora traže puštanje…


Za Angelu Merkel razgraničenje je na Kopaoniku - VIDEO | Vestinet.rs\nPočetna POGLEDI\tZa Angelu Merkel razgraničenje je na Kopaoniku – VIDEO\n— Ne bi bilo nemoguće da se tako nešto dogodi, jer se primenjuje američka politika na Bliskom istoku gotovo po istoj matrici — da se optužbama za hemijsko naoružanje izdejstvuje vojna intervencija, koja je unapred planirana. Inscenirani zločini su nešto što već gotovo pune tri decenije prati američku politiku prema pojedinim regionima sveta. Kod nas je to bio slučaj Markale, pa onda i Račak, gde su pobijeni teroristi predstavljeni kao ubijeni civili. Taman kada pomislimo da je situacija u Siriji pred konačnim raspletom ponovo se stvari vrate unatrag. Kada se pomene Sirija meni je zaista prva asocijacija potpuno upropašćena zemlja.\nVidi se, međutim, da tu stvari još nisu gotove, da američki interes tu u potpunosti nije ostvaren i da je pitanje da li će se Sirija umiriti pre nego što SAD postignu ono zbog čega je čitava ta situacija i pokrenuta, a to je potpuna promena režima i geopolitičke pozicije.\nAlbanciAngela MerkelBalkanDonald TrampKosovorazgraničenjeSRBIJA


Javna rasprava o Prijedlogu programskih obaveza - Vijesti.me\nJavna rasprava o Prijedlogu programskih obaveza\nIz RTCG su naveli da će javna rasprava trajati 45 dana\nRadio Televizija Crne Gore (RTCG) pozvala je zainteresovane da učestvuju u javnoj raspravi o Prijedlogu programskih obaveza RTCG za period od 2018. do 2020.godine.\nIz RTCG su podsjetili da je 29. septembra objavljivanjem na internet stranici www.rtcg.me, počela javna rasprava o Prijedlogu programskih obaveza RTCG za period 2018 do 2020.godine, shodno članu devet Zakona o nacionalnom javnom emiteru, a u vezi sa Ugovorom o pružanju javnih usluga između RTCG i Vlade Crne Gore.\nU okviru javne rasprave u srijedu je na Radiju Crne Gore održana emisija Mozaik, dok će se na Televiziji o tome govoriti u emisiji Replika 6. novembra.\nIz RTCG su kazali da će Javna rasprava o Prijedlogu programskih obaveza biti sprovedena i održavanjem okruglih stolova.\nU Podgorici, okrugli sto biće održan 18. oktobra u hotelu Podgorica u 11 sati, Herceg Novom 25. u Gradskoj kafani u 12 sati a u Bijelom Polju 1.novembra u hotelu Franca, u 12 sati.\nPrijedlozi, sugestije i komentari na Prijedlog programskih obaveza RTCG mogu se dostaviti RTCG na adresu: Bulevar revolucije 19.,81 000 Podgorica ili na e-mail ugovor@rtcg.org.\nIz RTCG su naveli da će javna rasprava trajati 45 dana, od objavljivanja na internet stranici RTCG www.rtcg me, odnosno od 29. septembra.\n"U cilju sprovođenja javne rasprave u skladu sa Zakonom o nacionalnom javnom emiteru i u krajnjem, u svrhu izrade kvalitetne sadržine Ugovora o pružanju javnih usluga, koji radimo prvi put, otvoreni smo za saradnju i u intersu građana očekujemo aktivno sudjelovanje i učešće", poručili su iz RTCG.\nMisela 9 mjeseci i 1 nedelja\nPrijebacila bih ja urednika ;)


Kurti: Republika Kosovo, jer Srbija primenjuje Republika Srbija\nVršilac dužnosti kosovskog premijera, Aljbin Kurti, oglasio se povodom odluke Prištine da uvede "mere reciprociteta" na robu iz centralne Srbije.\nKrueziu: Nove mere u skladu sa strategijom o postepenom reciprocitetu\n„Nova mera je doneta u skladu sa našom strategijom da postepeno uspostavimo reciprocitet i na osnovu prethodne procene primenjenih mera“, potvrdio je u izjavi za KoSSev portparol kosovske vlade, Perparim Krueziu (Kryeziu) nakon što je sinoć ta vlada donela odluku da vozila sa srpskom robom ne mogu na Kosovo bez posebne dozvole, te da je obavezno da na dokumentima za uvoz robe piše „Republika Kosovo“.\nKamioni iz centralne Srbije zaustavljeni na prelazima\nNa administrativnom prelazu Jarinje zabeležen je povratak dva kamiona kraljevačkih registarskih oznaka kojima nije bio dozvoljen ulazak na Kosovo. Vozači kažu da im ulaz nije dozvoljen jer na carinskim papirima ne stoji naziv "Republika Kosovo".\nSrpska dnevna štampa vraćena je jutros sa prelaza Jarinje u centralnu Srbiju, jer nije imala prateći dokument sa naznakom "Republika Kosovo".\nMinistar spoljnih poslova, Ivica Dačić, rekao je za RTS da je za Srbiju neprihvatljiv čin Prištine koja je zabranila ulazak robe iz centralne Srbije bez dokumenata sa naznakom "Republika Kosovo". Nemamo nameru da nastavimo dijalog dok se ove mere ne ukinu, ističe šef srpske diplomatije.


Dačić:Srbija neće priznati Kosovo,hoće kompromisno rešenje - Kancelarija za Kosovo i Metohiju, Vlada Republike Srbije\nNaslovna » Aktuelno » Vesti »Dačić:Srbija neće priznati Kosovo,hoće kompromisno rešenje\nDačić:Srbija neće priznati Kosovo,hoće kompromisno rešenje\nSrbija nikada neće priznati Kosovo već hoće kompromisno rešenje, izjavio je danas ministar spolјnih poslova Ivica Dačić i istakao da bi bio veliki uspeh ukoliko bi se došlo do kompromisa jer je Kosovo "nadomak ostvarivanja svoje nezavisnosti".\nDačić je rekao da Srbija opstaje zahvalјujući tradicionalnim prijatelјima, da je za međunarodnu zajednicu pitanje Kosova rešeno i da ne žele o tome da razgovaraju.\n"Čak i da neko kaže nema članstva u EU, Srbija ne može da prihvati jednostrani akt Kosova. Pitam se da li se svi slažu sa onim sto sam rekao. Ako se slažu sa tim da idemo tim putem, a ne sutra da kažu Vučić (Aleksandar) i Dačić vode politiku suprostavlјanja EU", rekao je Dačić za TV Pink.\nDačić je dodao da narod u Srbiji mora dobro da se informise i pripremi za ono što će doći.\n"Šta će se desiti ako dođe do napada na sever Kosova, da li smo svi mi spremni da reagujemo i učestvujemo? NATO je rekao da ako neko uđe na Kosovo smatraće to napadom na NATO", napomenuo je šef srpske diplomatije.\nDodao je da je predsedniku Srbije Aleksandru Vuciću i Srbiji ukazana velika čast u Moskvi 9. maja i podseća da na to zapadne zemlјe ne gledaju sa oduševlјenjem.\n"Neka neko kaže kako ćemo se izboriti da nema nezavisnosti - trplјenjem, ratom ili odbijanjem da u narednih 10 godina uđemo u EU? Situacija je veoma kompleksna i svako treba da se zamisli", naglasio je on.\nUpitan da li je realno da se do kraja godine potpiše pravno obavezujući sporazum sa Prištinom on je odgovorio da je to teško ostvarivo jer su pozicije i dalјe veoma udalјene.\n"Zapad forsira Prištinu da se ostane na postojećim pozicijama. Kada na zapadu pomeneš razgraničenje oni neće da slušaju o tome. Moramo da budemo svesni posledica svih naših odluka", ukazao je Dačić.\nKako kaže, Srbiji je jedina šansa američka administracija, odnosno da im se objasni da nema stabilnosti u regionu ako se pronađe rešenje za Kosovo kojim će zadovolјiti i srpski i albanski interesi.


Ministar Dačić na Sastanku grupe za koordinaciju aktivnosti u borbi protiv ilegalne trgovine malim i lakim naoružanjem\nObraćanje prvog potpredsednika Vlade i ministra spoljnih poslova Republike Srbije Ivice Dačića na Sastanku grupe za koordinaciju aktivnosti u borbi protiv ilegalne trgovine malim i lakim naoružanjem:\n„Poštovani potpredsedniče Vlade, ministre Stefanoviću,\nUvaženi ambasadore Mondoloni,\nNa samom početku dozvolite mi da zahvalim na prilici da se obratim i pozdravim učesnike današnjeg skupa, koji ima za cilj predstavljanje konkretnih budućih projekata u oblasti malog i lakog naoružanja koji će se u predstojećem periodu realizovati u Republici Srbiji. Posebno bih želeo da poželim dobrodošlicu u Beograd predstavnicima francuskog i nemačkog ministarstva inostranih poslova – ambasadoru Žan Klodu Bruneu i Markusu Blajnrotu – i izrazim očekivanje da će, i pored zahtevnog dnevnog reda, pronaći vremena da upoznaju i uživaju u našem glavnom gradu.\nKoristim ovu priliku da pozdravim i prisutne predstavnike Delegacije EU, UN kancelarije za borbu protiv narkotika i kriminala (UNDOC), OEBS-a, NATO-a, SEESAC-a, kao i predstavnike ambasada, koji svojim učešćem na današnjem sastanku pokazuju nedvosmislen interes svojih država da konkretno podrže projekte iz oblasti malog i lakog naoružanja u Republici Srbiji i regionu.\nOvaj sastanak ima posebni značaj, uzimajući u obzir nedavno održanu Regionalnu konferenciju o malom i lakom naoružanju u Podgorici. Ova konferencija je bila prvi susret predstavnika regiona u sklopu zajedničke nemačko-francuske inicijative, koja ima za cilj da unapredi kontrolu i pojača napore u regionu u borbi protiv nelegalnih tokova i krijumčarenja malog i lakog naoružanja. Zajednička izjava, koja je usvojena na ovom sastanku, predstavlja dobru osnovu za Mapu puta koja će biti potvrđena na predstojećem Samitu EU - Zapadni Balkan u Londonu 10. jula ove godine, i koja treba da uobliči i predstavi zajedničke ciljeve u borbi protiv ilegalnih tokova i jačanju kontrole ove vrste naoružanja. Na bazi usvojene Mape puta, biće usvojeni posebni akcioni planovi koji će imati zadatak da definišu operativne načine realizacije zacrtanih ciljeva i njihovu punu implementaciju do 2025. godine.\nŽelim da istaknem da je Republika Srbija od samog početka snažno podržala ovu nemačko-francusku inicijativu i iskazala nedvosmislenu spremnost da pruži svoju punu podršku u realizaciji zajednički zacrtanih ciljeva.\nOva inicijativa, koja je operativno podržana od strane SEESAC, ima za cilj da doprinese jačanju transparentnosti, intenziviranju regionalnog dijaloga i jačanju institucionalnih i zakonodavnih kapaciteta u ovoj oblasti. Jačanje kapaciteta je od posebnog značaja u kontekstu Evropskih integracija, imajući u vidu da se od države kandidata za članstvo očekuje da ispune određene standarde u svim oblastima, pa tako i kada je reč o kontroli malog i lakog naoružanja.\nU tom kontekstu, zadovoljstvo mi je da podsetim da je Republika Srbija, koja je do sada otvorila 12 pregovaračkih poglavlja sa EU i dva privremeno zatvorila, ove standarde u najvećoj meri već ispunila. Zakon o izvozu i uvozu naoružanja i vojne opreme, u koji su ugrađeni kriterijumima EU Zajedničke pozicije 944, ali i kriterijumi definisani članovima 6. i 7. Ugovora o trgovini naoružanjem (ATT), usvojen je 2014. godine. I ostali zakoni iz ove oblasti, poput Zakona o oružju i municiji koji je usvojen 2015. godine, takođe su u potpunosti harmonizovani sa regulativom EU.\nUspešnost primene ovih zakona možda najbolje ilustruje podatak da je Republika Srbija, prema nezavisnom istraživačkom projektu Barometru transparentnosti koji izdaje „Small Arms Survey", a koji obuhvata 49 zemalja, čiji godišnji izvoz malog i lakog naoružanja prelazi 10 miliona dolara, treća u svetu po transparentnosti izvoza malog i lakog naoružanja. Na prvom i drugom mestu ove liste su Nemačka i Švajcarska. I ranijih godina Srbija je bila pri vrhu ove liste, što dodatno potvrđuje doprinos koji Srbija daje ovom pitanju, kroz uspešnu implementaciju svoje zakonske regulative.\nDozvolite mi da vas podsetim da je Republika Srbija na strani najvažnijih međunarodnih instrumenata u oblasti borbe protiv ilegalne trgovine malim i lakim naoružanja, poput UN Protokola protiv ilegalne proizvodnje i prometa vatrenog oružja, njegovih delova i municije, kao i Akcionog programa UN-a za sprečavanje, suzbijanje i iskorenjivanje ilegalne trgovine streljačkog i malog naoružanja. Republika Srbija je, pored 56 članica UN-a, bila jedan od kosponzora Rezolucije SB UN 2220 o malom i lakom naoružanju, koja je usvojena 2015. godine.\nRepublika Srbija aktivno učestvuje i podržava projekte OEBS-a u oblasti malog i lakog naoružanja. Za vreme našeg predsedavanja OEBS-u u 2015. godini, ali i tokom prošlogodišnjeg predsedavanja Forumu za bezbednosnu saradnju OEBS-a, Republika Srbija se trudila da pitanje kontrole malog i lakog naoružanja drži u fokusu država učesnica OEBS-a, kao i da inicira usvajanje odgovarajućih odluka iz ove oblasti.\nI pored do sada postignutog, sigurno je moguće učiniti dodatni napor na polju bolje i efikasnije kontrole tokova malog i lakog naoružanja kako bi se obezbedilo bezbednije okruženje u regionu i Evropi. Zato duboko verujem da današnji sastanak predstavlja odličnu priliku za predstavljanje konkretnih projekata i informisanje naših partnera o do sada preduzetim koracima i budućim planovima. Očekujem da ovi projekti dobiju odgovarajući podršku ne samo EU, već i šire međunarodne zajednice, kako bi se oni, u obostranom interesu, u što kraćem roku realizovali.\nU tom smislu, dozvolite mi na kraju da zahvalim organizatorima i svim učesnicima današnjeg sastanka, kao i da vam još jednom poželim srdačnu dobrodošlicu u Beograd i uspešan rad."


Obuća Aleksandar | O nama\nTradicija duga 40 godina\nSZOPR Aleksandar, jedna od vodećih privatnih kompanija u oblasti proizvodnje kvalitetnih i ekonomičnih papuča i klompi, osnovana je 1972. godine. Od male radionice za proizvodnju đonova pod imenom "Najlon", vremenom je nastala kompanija sa oko dve stotine zaposlenih, koja koristi najsavremeniju tehnologiju i mašine proizvodeći kvalitetne modele papuča i klompi.\nNaša kompanija danas uspešno posluje i prisutna je u celom svetu sa svojim robnim markama "Aleksandar", "Angela" i "Alena", zauzimajući visoku poziciju u kategoriji proizvodnje ekonomičnih programa obuće. Vrlo visok procenat izvoza u zemlje EU, više od 80%, potvrđuje kvalitet i uspešnost našeg rada.\nRenome i dobru reputaciju među poslovnim partnerima i našim cenjenim korisnicima stekli smo zahvaljujući kontinuiranom kvalitetu proizvoda i stalnim uvođenjem inovacija u tehnologiju i dizajn. Za višegodišnju lidersku poziciju zaslužni su optimalan odnos visokog kvaliteta i ekonomičnih cena papuča i klompi "Aleksandar".\nPrisutni smo na svim važnim sajmovima i izložbama širom Evrope, a naše trajno poslovno opredeljenje je da idemo u korak sa trendovima u oblasti proizvodnje ekonomičnih papuča i klompi, namenjenih najširem krugu korisnika.\nSZOPR Aleksandar je 100% u privatnoj svojini, sa sopstvenim proizvodnim kapacitetima. Godine 2001. Otvorena je i nova fabrika pod nazivom "Angela" u Bosni i Hercegovini – distriktu Brčko.\nProizvodimo papuče i klompe na najmodernijim italijanskim i nemačkim mašinama za livenje anatomskih đonova od PVC-a i poliuretana.\nU mogućnosti smo da osnovne modele papuča i klompi prilagodimo vašim specifičnim potrebama i ukusu.\nKoristimo italijanske materijale – kožu, veštačke materijale i najkvalitetniju tkaninu (štof).\nMaterijali i boje obuće su stvar izbora naših cenjenih kupaca - Vi ih birate!\nMogućnost dostave robe u najkraćem roku, u Srbiji i inostranstvu.\nTradicija duga 40 godina Zašto "Aleksandar"


Potpisan ugovor o zakupu poslovnih prostorija sa Udruženjem likovnih umjetnika primijenjenih umjetnosti i dizajnera u BiH\nNačelnik Općine Centar dr. Nedžad Ajnadžić potpisao je sa predsjednikom Udruženja likovnih umjetnika primijenjenih umjetnosti i dizajnera u BiH Alminom Zrnom ugovor o zakupu poslovnih prostorija u Ulici Koševo 7. Potpisivanju ugovora su u ime Udruženja prisustvovale i Amra Zulfikarpašić, koja također obavlja i funkciju vijećnice u Općinskom vijeću Centar, te genaralna sekretarka Udruženja Miomirka Mila Melank.\nAjnadžić je istakao da je Općina Centar uvijek spremna podržati rad umjetnika s ciljem poboljšanja, kako njihovog položaja, tako i umjetničke scene u ovoj lokalnoj zajednici.\nUdruženje likovnih umjetnika primijenjenih umjetnosti i dizajnera BiH je krovna profesionalna/strukovna organizacija likovnih umjetnika koji se bave primijenjenom umjetnošću i dizajnom u Bosni i Hercegovini. Umjetnici su dobrovoljno udruženi radi ostvarivanja svojih profesionalnih prava i interesa, kao i zbog promocije i učešća u kulturnom, umjetničkom, javnom i političkom životu.\nMisija Udruženja je unapređenje, stimulacija i razvoj primijenjenih likovnih umjetnosti i dizajna u BiH.


Nauka nije bauk: Radionice primenjene hemije ponovo privikle brojnu decu i mlade | Portal Moj Bečej - Bečejske opštine iz ugla građana!\nNauka nije bauk: Radionice primenjene hemije ponovo privikle brojnu decu i mlade\nDeca i mladi iz Bačkog Gradišta u slobodno vreme rado eksperimentišu\nSre nov 27\nDa deca i mladi iz Bačkog Gradišta uživaju u sticanju novih znanja iz hemije i to u improvizovanoj laboratoriji, govori prizor koji smo jedne subote zabeležili u zgradi mesne zajednice.\nObučeni u bele mantile, zaštićeni rukavicama, neki sa maskama na licu, vredno su ponavljali nešto ranije isprobane i naučene eksperimente kako bi ih naša kamera zabeležila. Radionice primenjene nauke ove zime prošlo je 25 učesnika.\nUčenje o kiselinama i bazama na praktičan način u improvizovanoj laboratoriji\nMentorka grupe, doktorka hemijskih nauka Olga Vajdle, već nekoliko meseci približava grupi dece i mladih, mahom iz socijalno ugroženih porodica, jednu od nauka koja je mnogima, bez razloga, bauk. Ne i učesnicima radionica na projektu „Biramo put obrazovanja: Koraci ka afirmaciji dece i mladih Roma u svetu nauke i kulture“.\nRadoznalost je ključ učenja\nProjekat realizuje Humanitarno udruženje „Đina“ iz Bačkog Gradišta, a podržava Pokrajinski sekretarijat za obrazovanje, propise, upravu i nacionalne manjine – nacionalne zajednice.\nHumanitarno udruženje „Đina“ se nekoliko godina unazad bavi organizacijom aktivnosti iz programa digitalne pismenosti, produkcije i aktivizma, pod nazivom „Želimo, znamo, radimo“, kao i realizacijom radionica za decu iz opštine Bečej „Igrajmo se zajedno“, gde je akcenat stavljena na učešće dece sa smetnjama u razvoju i druge dece.\nTakođe, udruženje planira i sledeće godine da organizuje brojne druge aktivnosti, kako one koje promovišu nauku, tako i one koje podižu svest mladih da vode zdrav život i da brinu o svom zdravlju, kako mentalnom, fizičkom, tako i reproduktivnom.\nOznake: Bačko GradišteBečejDeca i mladihemijaHumanitarno udruženje ĐinamladiMladi RomiPokrajinski sekretarijat za obrazovanjeprimenjena nauka


Zbog negativnih komentara Mirka Poledice u medijima u kojima se spominje večerašnja utakmica u kontekstu nerealnih kvota u kladionicama uprava FK Radničkog ističe da se ovaj klub bavi fudbalom, a ne kvotama, koje uostalom određuju kladionice.\nOvo je još jedan napad na niški klub, jer je očigledno da mnoge boli naš uspeh i ne mogu da nam oproste što smo uspeli u onom o čemu drugi samo sanjaju. Uostalom, komentari na račun večerašnje utakmice na tendenciozan i maliciozan način pokušavaju da umanje i omalovaže višemesečni trud Radničkog, na čelu sa novom upravom, da se niški klub spasi i dovede do evropskog takmičenja. Kada se govori o kladionicama i kvotama naglasili bismo i da su prognoze pre nekoliko meseci, kada je nova uprava preuzela Radnički, bile da će se klub ugasiti, ali u kratkom vremenskom roku velikim ulaganjima u sport i igru uspeli smo da izbegnemo finansijski krah i sada se borimo za ulazak u Evropu.\nNas ne interesuju kladionice i kvote i ovom prilikom molimo sve kladinoničare da izbace Radnički iz svih budućih ponuda za klađenje, kako zlonamernici poput Mirka Poledice ne bi na ovaj način pokušavali da nas sabotiraju na našem putu ka Evopi. Podsetićemo i da je slična situacija sa kvotama bila i uoči gostovanja u Lučanima, pa je Radnički izgubio od Mladosti. Nećemo dozvoliti da se manipuliše raznom statistikom kako bi se Radnički prikazao u što negativnijem kontekstu.\nSmatramo da je ovo još jedan pritisak na nas, kako bi pokušali da nas indisponiraju uoči večerašnjeg gostovanja. Radnički uvek ide na pobedu, nezavisno od toga sa kim igra, ili da li je domaćin ili gost. Tako će biti i večeras, ali i u predstojećim utakmicama sa Partizanom i Crvenom zvezdom.\n« Informacije o prodaji ulaznica za meč Radnički – Partizan\nZa bod bliži Evropi »


Čubrilović: Pravni fakultet Univerziteta u Banjој Luci doprinio razvoju pravne misli i nauke u Republici Srpskoj | NSRS\nPredsjednik Narodne skupštine Republike Srpske Nedeljko Čubrilović prisustvovao je danas svečanosti na Pravnom fakultetu Univerziteta u Banjoj Luci povodom obilježavanja 45 godina postojanja i rada ove visokoškolske ustanove.\nPredsjednik Čubrilović je tom prilikom poručio da je Pravni fakultet za 45 godina uspješnog rada mnogo doprinio razvoju pravne misli u Srpskoj.\nČubrilović je istakao da se gotovo nijedan ozbiljniji akt u Narodnoj skupštini Republike Srpske ne donosi bez mišljenja i stava ljudi koji su stekli obrazovanje i diplome na Pravnom fakultetu.\n„Želim im uspjeh u budućnosti i nadam se da će razvoj pravne nauke doprinijeti daljnjoj demokratizaciji i razvoju našeg društva“, izjavio je Čubrilović koji je na svečanosti čestitao godišnjicu Fakulteta predstavnicima ove visokoškolske ustanove, profesorima, diplomcima kojima su uručene diplome i studentima.\n„Školujemo vrsne pravnike koji decenijama uspješno obavljaju najvažnije poslove kod nas i kreiraju i vode pravni život. Riječ je o istaknutim sudijama, tužiocima, advokatima, notarima“, naglasio je Mirjanić.\nRektor Univerziteta u Banjoj Luci Radoslav Gajanin rekao je da je Pravni fakultet kadrovski popunjen i da u cjelini ima zaokružen obrazovni proces.\n„Ovo je jedna od najznačajnijih i najuspješnijih organizacionih jedinica Univerziteta u Banjoj Luci. Pravni fakultet ima našu podršku i trudićemo se da obezbijedimo njegov daljnji napredak“, istakao je Gajanin.\nSvečanoj akademiji u amfiteatru Pravnog fakulteta prisustvovali su i ministar za naučnotehnološki razvoj, visoko obrazovanje i informaciono društvo Republike Srpske Srđan Rajčević, predsjednik Akademije nauka i umjetnosti Srpske Rajko Kuzmanović, gradonačelnik Banje Luke Igor Radojičić, kao i brojne zvanice iz javnog, naučnog, diplomatskog i društvenog života, te gosti iz inostranstva.


SMEDEREVSKI PUT: Asfaltira se deonica Smederevskog puta od silosa ka Brestoviku (FOTO) - Grocka Info\nNaslovna Vesti Opštinske vesti SMEDEREVSKI PUT: Asfaltira se deonica Smederevskog puta od silosa ka Brestoviku (FOTO)\nSMEDEREVSKI PUT: Asfaltira se deonica Smederevskog puta od silosa ka Brestoviku (FOTO)\nGROCKA:-Predsednik Gradske opštine Grocka Stefan Dilberović , zamenika predsednika skuštine Zoran Kostić i član opštinskog veća Zoran Milićević danas su obišli radove na Smederevskom putu u Grockoj, gde je u toku asfaltiranje Smederevskog puta na deonici od silosa ka Brestoviku.\nDuž čitave ove deonice biće urađen nov asfalt, a radove izvodi JKP „Beograd put“ , na inicijativu Gradske opštine Grocka.\nTokom razgovora sa poslovođama ovog preduzeća, predsednik opštine Stefan Dilberović izrazio je zadovoljstvo što će nakon više decenija deo Smederevskog puta, koja prolazi kroz našu opštinu, biti kompletno osposobljen za normalan protok saobraćaja.\nNa ovoj deonici puta saobraćaj se odvija nesmetano u oba pravca, sa kraćim zadržavanjem od 5 minuta.\nPrethodni tekst”ZLOBNICA”: Pogledajte kako danas izgleda Gabrijela Spanić!\nSledeći tekstTurski list objavio fotografiju ubice navijača Zvezde Marka Ivkovića!


"Đoković neće želeti da propusti Australiju" | Novine Toronto\n"Đoković neće želeti da propusti Australiju"\nDirektor Australijan opena Kreg Tajli rekao je da prvi teniser sveta Novak Đoković neće želeti da propusti priliku da na tom turniru u januaru osvoji rekordnu 21. grend slem titulu.\nPrema odluci australijskih vlasti, nevakcinisani igrači neće moći da igraju na prvom grend slem turniru u sezoni u januaru u Melburnu. Branilac titule Đoković ne želi da otkrije da li se vakcinisao.On je sa po 20 grend slem titula izjednačen sa Švajcarcem Rodžerom Federerom i Špancem Rafaelom Nadalom i mogao bi u Melburnu da postane rekorder.\n"Jedan od njih će prestići ostale. Ne mislim da će Novak želeti to da prepusti nekome. Novak je osvojio devet titula na Australijan openu i siguran sam da će želeti da osvoji 10", rekao je Tajli, preneo je Bi-Bi-Si (BBC).\nAustralijan open održaće se od 17. do 30. januara u Melburnu, a Đoković je rekao prošlog meseca da nije siguran da li će igrati.\nTajli je rekao da je razgovarao sa Đokovićem, ali da ne zna da li je srpski teniser vakcinisan protiv korona virusa.\nOn je rekao da je trenutno 85 odsto profesionalnih igrača vakcinisano i da očekuje da će do početka turnira brojka dostići između 90 do 95 odsto.\nTurniru neće moći da prisustvuju nevakcinisano osoblje i navijači.Tajli je naveo da postoje "jedan ili dva igrača" koji imaju medicinska izuzeća, koja su u skladu sa zdravstvenim pravilima države Viktorija.\n"I tako treba da bude, pošto ne bi trebalo da bude drugačijeg tretmana u državi u odnosu na ono kroz šta prolazi zajednica", dodao je.\nTeniski savez Australije saopštio je da će uoči Australijan opena biti organizovano rekordnih 17 turnira, uglavnom u Melburnu, Sidneju i Adelejdu.Prvi je ATP kup, od 1. do 9. januara u Sidneju.


I ove godine klub “Behar” Sissach i Udruženje “Srce Cazina” organizirali su humanitarni koncert i druženje građana u švicarskoj Lozani, na kojem se okupio veliki broj građana naše zemlje koji žive Zapadnoj Evropi.\nTradicija okupljanja Krajišnika i Bosanaca i Hercegovaca u Švicarskoj traje duže od 15 godina, a deseti jubilarni koncert na kojem su okupljene zabavljale estradne zvijezde Enes Begović, Elvira Rahić i Fazlija realizovan je u organizaciji Udruženja “Srce Cazina” i kluba “Behar” iz Sissacha.\n“Sav prihod s ovogodišnjeg koncerta namijenjen je za izgradnju kuće Hasi Majetiću, nepokretnom momku iz Cazina, čija kuća je trenutno potpuno neuslovna”, rekao je Senad Puškar, član kluba “Behar”.\nKao i svake godine, skupu je prisustvovao načelnik Općine Cazin Nermin Ogrešević koji je rekao da je jačanje i širenje zajedništva osnovni motiv ovog okupljanja.\n“Radimo puno na tom učvršćivanju veza i kada vidimo da su tu generacije, od najmlađih do najstarijih, da se ljudi povezuju i da su postali zajednica za primjer, jasno je da je ovo trud koji je uložen u dobro”, istaknuo je Ogrešević koji se i ovog puta sastao s Krajišnicima i ostalim Bosancima i Hercegovcima u Koblenzu, Cirihu, Sissachu i okolici.\nSkupu se obratio i Adnan Bajrić, predsjednik Udruženja građana Bosanske krajine, koji je pozvao sve Bosance i Hercegovce koji žive u dijaspori da iskoriste svoje znanje i kapacitete te kroz investicije i ulaganja pomognu ekonomskom razvoju Bosne i Hercegovine.\nU sklopu manifestacije održan je tradicionalni turnir u malom fudbalu, na koji se ove godine prijavilo više od 100 ekipa iz raznih krajeva Evrope. Odigrana je i revijalna utakmica veterana, a jednu ekipu je predvodio i selektor bh. reprezentacije u fudbalu Mehmed Baždarević.\nNa današnji dan u Sarajevu otvorene Zimske olimpijske igre


U susret novogodišnjim praznicima: DAEŠ preti na albanskom - Sputnjik Srbija\n14:00 05.12.2017 Preuzmite kraći link\nTeroristička organizacija DAEŠ pozvala je svoje pristalice među Albancima da tokom predstojećih novogodišnjih praznika izvedu napade.\n„Imaš dovoljno vremena da obezbediš vozilo i da pregaziš njihove gužve, ili da kupiš nož da ih pogodiš, ili da napuniš pušku municijom“, ovo je poruka DAEŠ-a koju je poslao na albanskom jeziku putem svojih kanala za komunikaciju, čime ozbiljno prete Albancima za novogodišnje praznike.\n„Iako tvoja duša ne može da ih prihvati, uđi u njihovu gužvu i uzvikni — ’Alah je najveći‘“, završava se propagandni poziv terorističke organizacije.\nPored ostalog, u poruci pretnje, DAEŠ procenjuje da će 2018. biti krvava godina. Iako takozvana Islamska država trpi uzastopne poraze u Iraku i Siriji, pretnje Zapadu se nastavljaju. Poslednja pretnja dolazi posle poziva DAEŠ-a upućenom tzv. „Usamljenim vukovima“, da angažuju imigrante i napadnu Vatikan i Koloseum za Božić.


Uskoro obavezan univerzalni punjač za telefone i tablete u EU | Energetski portal Srbije\nUskoro obavezan univerzalni punjač za telefone i tablete u EU\n31.01. 2020 Energetska efikasnost\nFoto-ilustracija: Unsplash (Thomas Kolnowski)\nEvropski parlament je izglasao rezoluciju kojom se traži uvođenje univerzalnog punjača za mobilne telefone, tablete, čitače elektronskih knjiga i druge prenosive uređaje jer postoji „hitna potreba za regulacionim delovanjem EU“ kako bi se smanjila količina elektronskog otpada i osnažili potrošače za donošenje održivih odluka.\nPrema procenama, na svetskom nivou godišnje se proizvede oko 50 miliona metričkih tona elektronskog otpada, uz prosečno više od 6 kg po osobi. U Evropi je 2016. ukupna količina nastalog elektronskog otpada iznosila 12,3 miliona metričkih tona, što je prosečno 16,6 kg po stanovniku. Kratki životni ciklusi nekih uređaja takođe uzrokuju veću količinu elektronskog otpada, navodi se u rezoluciji.\nEvropska unija uvodi jedinstveni punjač za mobilne telefone?\nRezolucija kojom se poziva na obavezno uvođenje univerzalnih punjača za sve mobilne uređaje usvojena je sa 582 glasova za, 40 protiv i 37 suzdržanih. Evropski parlament želi da do jula 2020. Komisija donese delegacioni akt predviđen Direktivom o radijskoj opremi iz 2014. ili, ako je potrebno, odobri drugu zakonodavnu meru najkasnije do istog datuma. Izvršne vlasti EU trebale bi da osiguraju da se zakonodavni okvir za univerzalni punjač „redovno nadzire kako bi se uzeo u obzir tehnički napredak”, navodi se u saopštenju Evropskog parlamenta. To znači da će se pažnja posvetiti tome da postojeće zakonodavstvo ne ograničava inovacije na tržištu.\nFoto-ilustracija: Unsplash (Tarn Nguyen)\nZastupnici u Evropskom parlamentu ponavljaju da su istraživanje i inovacije ključni za poboljšanje postojećih tehnologija i osmišljavanje novih. Parlament takođe želi da Komisija preduzme mere kako bi se na najbolji način osiguralo međusobno delovanje različitih bežičnih punjača s različitim mobilnim uređajima, razmotri zakonodavne inicijative kako bi se povećala količine vodova i punjača koji se sakupljaju i recikliraju u državama članicama EU i osigura da potrošači više nisu u obavezi da kupuju nove punjače sa svakim novim uređajem. Strategije za odvajanje kupovine punjača od kupovine novih uređaja trebale bi se uvesti rešenjem o univerzalnom punjaču, međutim, zastupnici u Evropskom parlamentu ističu da bi se „svakom merom čiji je cilj odvajanje trebalo izbeći potencijalno više cena za potrošače”.\nU svojoj rezoluciji o Evropskom zelenom planu Parlament je pozvao na donošenje ambicioznog novog akcijskog plana za cirkularnu ekonomiju s ciljem smanjenja ukupnog negativnog uticaja proizvodnje i potrošnje EU-a na zaštitu životne sredine i prirodne resurse, pri čemu su ključni prioriteti efikasnost resursa, nulta stopa zagađenja i sprečavanje nastanka otpada. Evropska komisija usvojila je 29. januara Radni program za 2020. u kojem se obvezuje predstaviti zakonodavnu inicijativu za univerzalne punjače u trećem kvartalu ove godine.


SEEbiz.eu / RS / Agrokor će morati da proda 21 trgovinu u Srbiji kako bi preuzeo Mercator\nAgrokor Mercator trgovina Konzum Komisija za zaštitu konkurencije\nAgrokor će morati da proda 21 trgovinu u Srbiji kako bi preuzeo Mercator\nAutor/izvor: SEEbiz / Tanjug / Beta\nDatum objave: 26.12.2013. - 12:51:33\nBEOGRAD - Savet Komisije za zaštitu konkurencije doneo je rešenje kojim je Agrokoru uslovno odobrio kupovinu Mercatora, saznaje Tanjug u Komisiji.\nKomisija je zaključila da se koncentracija ne može odobriti bez primene odgovarajućih strukturnih mera koje podrazumevaju da Agrokor ustupi-proda svoje maloprodajno poslovanje nekom od konkurenata u toj oblasti aktivnosti.\nOvaj uslov se odnosi na 21 prodajni objekat (alternativno 22), u 15 gradova/opština Srbije, ukupne neto prodajne kvadrature od oko 20 hiljada kvadratnih metara.\nKomisija je utvrdila sve činjenice ključne za ocenu o tome da li ova koncentracija ispunjava uslove dozvoljenosti u smislu člana 19. Zakona o zaštiti konkurencije, navedeno je u odluci Komisije.\nOdlukom je Agrokor dodatno obavezan da izveštava Komisiju o osnovnim aspektima poslovne politike prema dobavljačima, o politici rabata i drugih uslova nabavki, kao i da je informiše o svim promenama do kojih dolazi u saradnji, pre svega, sa grupom onih dobavljača koji spadaju u kategoriju malih i srednjih preduzeća.\nPropisane strukturne mere, uz čiju primenu je ova koncentracija odobrena, proizašle su iz analize stanja u predmetnoj maloprodaji na lokalnim geografskim tržištima, pri čemu je Komisija obezbedila izjašnjavanje 23 konkurenta različite tržišne snage i različitog stepena geografskog i teritorijalnog značaja.\nU tom postupku obezbeđena su i korišćena izjašnjenja i ocene 25 proizvođača aktivnih u oblasti mlečne industrije, industrije bezalkoholnih pića, industrije mesa, ulja, šećera, konditorskih, kao i hemijskih proizvoda, koji svojom robom snabdevaju kako Agrokor i Merkator, tako i njihove konkurente.\nPrikupljeni su i podaci od nadležnih državnih organa, kao što su Agencija za privredne registre, Republički zavod za statistiku, Poreska uprava, kao i informacije od svih velikih trgovinskih lanaca nacionalnog značaja, koji su aktivni na tržištu predmetne maloprodaje u Srbiji i onih koji imaju regionalni ili lokalni karakter.\nKomisija je procenila i vertikalne efekte ove koncentracije zbog činjenice da je kompanija Agrokor u Srbiji prisutna preko svoja 22 povezana i aktivna društva, među kojima su i "Dijamant" iz Zrenjanina, "Frikom" iz Beograda, "Kikindski mlin" iz Kikinde...\nOvakvu odluku Komisija je temeljila i na nalazima ekonomske analize tržišta nespecijalizovane trgovine na veliko, i tržišta trgovine na malo u nespecijalizovanim prodavnicama pretežno hrane, pića i duvana za tržište grada Beograda i tržište Srbije u periodu 2010-2012. godina, koju je za potrebe ovog postupka sproveo Institut ekonomskih nauka iz Beograda.


Odjel za licenciranje klubova\nSrijeda, 30. maj 2018. 18:51\nSjednica Drugostepene komisije za licenciranje klubova\nJuče je u prostorijama NS/FS BiH u Sarajevu održan nastavak sjednice Drugostepene komisije za licenciranje klubova NS/FS BiH koja je započeta u četvrtak, 24.05.2018.godine. Na sjednici se odlučivalo o žalbama NK''GOŠK''-Gabela, FK''Borac''-Banja Luka,\nFK ''Sloboda''Tuzla i NK''Čelik''-Zenica na odluke Prvostepene komisije za licenciranje klubova o odbijanju licenci navedenim klubovima za učešće u takmičenju Premijer lige BiH za sezonu 2018/19.\nDrugostepena komisija je jednoglasno donijela Odluke:\nUsvaja se žalba i Odluka Prvostepene komisije se stavlja van snage, te se izdaje licenca FK ''Sloboda''- Tuzla za takmičenje u Premijer ligi BiH za sezonu 2018/2019.\nUsvaja se žalba i Odluka Prvostepene komisije se stavlja van snage, te se izdaje licenca NK ''GOŠK''- Gabela za takmičenje u Premijer ligi BiH za sezonu 2018/2019;\nUsvaja se žalba i Odluka Prvostepene komisije se stavlja van snage, te se izdaje licenca NK ''Čelik''- Zenica za takmičenje u Premijer ligi BiH za sezonu 2018/2019.\nOdbija se žalba i u cjelosti se potvrđuje Odluka Prvostepene komisije, te se odbija izdavanje licence FK ''Borac''- Banja Luka za takmičenje u Premijer ligi BiH za sezonu 2018/2019.\nFK''Borac''- Banja Luka nije dokazao da nema neizmirenih obaveza iz osnova aktivnosti transfera (član 89.(F.03a), Pravilnika o licenciranju klubova za učešće u takmičenjima Premijer lige BiH) prema FK''Džaja''-Banja Luka, kao i prema uposleniku Željku Vranješu (član 94 (F.04a) istog Pravilnika, te je stoga žalba ovog Kluba odbijena, a Odluka Prvostepene komisije za licenciranje u cjelosti potvrđena.\nOve odluke su konačne.


Danas je Međunarodni dan Roma - Galaxy Media\nIako je aktuelna situacija sa koronavirusom u čitavom svetu, ne sme se zaboraviti činjenica da su problemi manjinskih i osetljivih grupa i dalje prisutni, kako u Srbiji, tako i u svetu.\nPrema poslednjem popisu iz 2011. godine u Srbiji živi 147.604 Roma, ali je njihov pravi broj verovatno mnogo veći.\nDiskriminacija, predrasude i siromaštvo glavni su faktori sa kojima se Romi svakodnevno susreću. Situacija na tržištu rada nije na zavidnom nivou, te je nešto više od polovine romske populacije u Srbiji uposleno i to uglavnom neformalno- delimično kratkotrajno angažovanje ili poslovi koji ne zahtevaju posebno znanje i veštine. Broj nezaposlenih žena među Romima je četiri puta veći od broja neuposlenih muškaraca.\nJedan od gorućih problema u Srbiji je školovanje romske populacije. Ne zna se sa sigurnošću tačan broj dece koji se nikada nije upisao u školu, a ni broj onih koji je napustilo školovanje. Glavni razlozi su finansijske prirode, nedovoljna adaptacija, kao i visok nivo diskriminacije romske dece i nedovoljna pomoć deci da savladaju gradivo, zbog čega se oni često odlučuju ili da napuste školu ili da je uopšte i ne pohađaju.\nŠto se tiče stanovanja “u 90.3% romskih naselja postoji mreža za snabdevanje električnom energijom. Vodovod postoji u 47.1% romskih naselja, dok je u samo 18.6% dostupan najvećem broju porodica. Međutim, ovo ne znači da porodice imaju vodu u svojim domovima. U čak 27.3% naselja stambene jedinice nisu snabdevene vodom, a u 6.3% naselja snabdevanje vodom je obezbeđeno samo u manjim područjima.” (Ekonomski fakultet, Niš, Nacionalni izveštaj- Srbija)\nPoložaj žena u romskoj populaciji, daleko je lošiji od muškaraca. Smatra se da su one manje pismene od romskih muškaraca, još teže se zapošljavaju, a njihov životni vek daleko je manji od ostalih žena u Srbiji. Rodna ravnopravnost još više je izražena kod romske populacije, dok su Romkinje najviše diskriminisane u pogledu zapošljavanja.\nMeđunarodni dan Roma proglašen je 1990. god. u Serotsku u Poljskoj na Svetskom romskom kongresu Međunarodne romske unije u spomen na prvi takav međunarodni kongres koji je održan od 7. do 12. aprila 1971. u Londonu. Tada je doneta odluka da se usvoji zastava, dvobojka plavo- zelene boje sa crvenim točkom u sredini, simbolom napretka i pokreta, kao i migracija kroz istoriju, dok plava boja predstavlja nebo, slobodu i život pod vedrim nebom, a zelena označava travu, put i stalan život u pokretu. Za himnu je izabrana pesma Đelem, đelem (Idem, idem).\n“Idem, idem na daleki put\nI upoznajem srećne Rome\nO Romi, O narode romski\nO Romi, O narode romski.”\nAkcija dobrovoljnog davanja krvi – 9.april u CZK Lazarevac\nIzveštaj COVID – 19 ambulante DZ ” dr Djordje Kovačević ” u protekla 24 sata za 09. 04. 2020.


U Zaječaru održana prezentacija progrmam Delta biznis inkubatora – POMAK\nU Zaječaru održana prezentacija progrmam Delta biznis inkubatora\nHome/Vesti/U Zaječaru održana prezentacija progrmam Delta biznis inkubatora\nU ponedeljak 28. maja 2018. godine, u Prostoru za POMAK održana je prezentacija programa Delta biznis inkubatora.\nVelika sala POMAK prostora bila je mala da primi sve zainteresovane koji su hteli da čuju više o pomenutom programu, ali i koji su došli sa spremnim startup idejama. Preko 70 zaintereovanih iz Zaječara, Bora i Knjaževca prisustvovalo je prezentaciji programa Delta biznis inkubatora.\nPredstavnici Delta Holdinga i Propulsion fonda najpre su prisutnima predstavili samu ideju programa, a zatim su i predstavili vremenski okvir i način konkurisanja. Oni su sa zaintereosvanim posetiocima koji su već došli sa nekim idejama za startupe pričali o njihovim idejama i mogućnostima za razvijanje tih ideja i konkurisanje u sklopu programa Delta Biznis inkubator.\nPored Zaječara, ovaj program predstalvjen je i u Beogradu i Subotici, a narednih dana biće predstaljven i u drugim gradovima širom Srbije (Novi Pazar, Užice, Šabac, Vranje, Niš, Kragujevac, Novi Sad, Kikinda, Kruševac).\nBy Dunja Marusic|2018-08-27T15:06:33+02:0030 maja, 2018|Vesti|Komentari su isključeni na U Zaječaru održana prezentacija progrmam Delta biznis inkubatora


Brnabić: Srbija je lider u privlačenju stranih investicija - CdM\nBrnabić: Srbija je lider u privlačenju stranih investicija\nPremijerka Srbije, Ana Brnabić, istakla je da je Srbija, koja trenutno raspolaže sa 1,1 milijarde eura stranih investicija u prvih pet mjeseci ove godine, apsolutni lider u regionu.\nBrnabićeva je u okviru obilježavanja godine dana rada Vlade posjetila njemačku kompaniju Norma grupa u Subotici.\nOna je naglasila da je Norma grupa, koja je od početka svog poslovanja u Srbiji uložila više od 32 miliona eura, primjer investitora kakvi su potrebni našoj zemlji.\n“Norma grupa Srbija nije samo distributivni centar, već se cio proces izrade proizvoda dešava upravo ovdje, u Subotici. Koristi se domaća pamet i kreativnost. To je upravo ono za šta se mi kao Vlada zalažemo-jačanje ekonomije koja se zasniva na inovacijama i znanju”, izjavila je premijerka.\nBrnabićeva je kazala i da je Srbija 2017. godinu završila kao rekordno najbolju sa 2,6 milijardi eura direktnih stranih investicija i da je Njemačka jedna od zemalja čije su kompanije uložile najviše novca u našu zemlju.\n“U Srbiji trenutno posluje više od 400 njemačkih kompanija koje zapošljavaju više od 45.000 naših građana. Naš cilj je da u budućnosti još više unaprijedimo ekonomsku i političku saradnju Srbije i Nemačke”, naglasila je Brnabić.\nNorma grupa, koja razvija i proizvodi spone, spojnice i cijevi za protok fluida za automobilsku industriju, trenutno zapošljava 1.200 ljudi i izvozi svoje proizvode u 50 zemalja širom svijeta.\nTagoviAna Brnabić investicije Njemačka Srbija\n6 Komentara na "Brnabić: Srbija je lider u privlačenju stranih investicija"


Kurs i obuka - postanite scenski šminker\nPostanite scenski šminker\nPostanite scenski šminker - Audio verzija\nOsnovna tema koju ova specijalizovana edukacija obrađuje ne zahteva nikakvo predznanje da bi bila savladana sa uspehom, već jednostavno želju da se ovlada svim potrebnim veštinama. Zato i navodimo da je specijalizovani kurs i obuka - postanite scenski šminker namenjena, zapravo svakom pojedincu koji želi da upozna tajne ovog, slobodno možemo reći umetničkog zanata.\nTokom cele godine se može izvršiti prijava, a kandidat bira da li će to učiniti elektronski, lično ili putem telefona. Bez obzira za koji od ponuđenih načina da se odluči, njegova je obaveza da tom prilikom navede zahtevane podatke, odnosno kako svoje ime i prezime, tako i datum rođenja, te obavezno broj telefona za kontakt.\nNeophodno je prisustvo svakog prijavljenog u trenutku kada bude bio vršen zvaničan upis, a podatke o dokumentima koja moraju biti doneta tada će im prethodno dati ovlašćeno lice Obrazovnog centra Akademije Oxford.\nIstičemo da specijalizovana obuka i kurs - postanite scenski šminker podrazumeva učešće polaznika i u praktičnoj i u teorijskoj nastavi, a u zavisnosti od njegovog izbora može je pohađati ili individualno ili u grupi.\nPredviđeno je da se praksa sprovodi u okviru onih institucija, sa kojima organizator sarađuje, a koje zapošljavaju stručnjake specijalizovane za scensku šminku.\nPredavanja se organizuju u prostorijama predstavništva pomenute institucije i to širom naše zemlje, jer ona posluje na više od 20 lokacija.\nZa samo jednu osobu se sprovodi individualna nastava, a tom prilikom se poštuju vrlo fleksibilna pravila. Preciznije rečeno, iznet je zahtev pred svakog zainteresovanog da definiše kako će se časovi odvijati, odnosno na koji način će pohađati i praksu i predavanja. Zajedno sa predavačem i sa ovlašćenim koordinatorom za nastavu, onog predstavništva organizatora u kome je prethodno zvanično izvršio upisivanje će se polaznik dogovoriti oko datuma početka individualne edukacije, te oko termina njenog sprovođenja i oko tačne dinamike.\nUzevši u obzir da je ova institucija odredila precizno broj kandidata, kojima je namenjen grupni seminar - postanite scenski šminker, to se zahteva prvo minimalan broj njih da se prijavi, a kako bi bila kreirana jedna grupa i nastava tog tipa mogla da bude organizovana. Ukoliko bude postojao zahtev bilo kog člana grupe, ističemo da on ne može da bude ostvaren, iz prostog razloga što to ne dozvoljava pravilnik po kome se edukacija sprovodi.\nKoje teme će da obradi obuka i kurs - postanite scenski šminker?\nDefinisano je važećim nastavnim programom, a u skladu sa čijim osnovnim smernicama se sprovodi specijalizovani seminar - postanite scenski šminker da profesori na samom početku objasne koja je razlika između klasične šminke i one, koja se primenjuje na sceni, bez obzira o kojoj tačno sceni da se radi.\nSvakako će predavači detaljno da objasne kako se definiše scenska šminka, odnosno na koji način je ona podeljena i koje su osnovne karakteristike svake od njih.\nNajpre će akcenat biti stavljen na šminku koja se primenjuje u pozorištu, a podrazumeva se da će polaznici biti upoznati i sa postupkom izrade jednostavnijih maski za različite pozorišne predstave.\nIsto tako će biti reči i o njenoj primeni u filmskoj industriji, a u tom delu će fokus biti stavljen na izradu specifičnih detalja, kao što su na primer ožiljci ili rane, ali i svih onih koji se mogu sresti na filmu.\nSvakako će stručni kurs i obuka - postanite scenski šminker biti posvećen temi koja je vezana za postupak šminkanja prilikom različitih modnih događaja, a nakon toga je predviđeno da polaznici budu upoznati i sa onom vrstom šminkanja, koje se primenjuje na televiziji. Naravno da će biti govora i o postupku koji bi trebalo izvršiti kada su u pitanju različiti javni nastupi, a svakako će biti ponuđeni primeri za sve prethodno navedene oblasti u kojima se primenjuje scenska šminka.\nNapominjemo da će predavači ukazati polaznicima i na to koje sve tehnike u ovoj oblasti se koriste, ali i koje su njihove osnovne karakteristike.\nPored toga će im biti objašnjeno i kako se senka primenjuje tokom šminkanja za različite prilike, a poseban segment edukacije će biti usmeren na vezu koju imaju šminkanje i fotografije. Naime, u tom delu će predavači posvetiti pažnju najpre svetlosti i njenom prelamanju, odnosno uticaju koji šminka ima na kvalitet fotografije. Biće im pokazani i primeri, na osnovu kojih će zaključiti da li je scenska šminka izrađena kako treba ili ne, a svakako će u tom delu učestvovati polaznici u diskusiji. Preciznije rečeno, profesori će od njih zahtevati da uoče propuste i objasne koji postupak mora biti primenjen, da bi oni bili maksimalno umanjeni, odnosno da bi fotografija bila što kvalitetnija.\nUopšteno govoreći, specijalizovana obuka i kurs - postanite scenski šminker će omogućiti prisutnima da se upoznaju sa celokupnim postupkom šminkanja u različitim prilikama, a predviđeno je da oni nauče u potpunosti da koriste sav neophodan pribor i alat, odnosno različite kozmetičke preparate sa kojima jedan šminker svakodnevno dolazi u dodir dok obavlja svoj posao. Sva znanja koja im budu teorijski prezentovana će prisutni moći da utvrde tokom trajanja praktičnog dela ove edukacije, tako da se očekuje da budu potpuno osposobljeni za dalji samostalan rad.\nGde se organizuje stručni seminar - postanite scenski šminker i kada?\nU propisno opremljenim prostorijama mnogobrojnih poslovnica Obrazovnog centra Akademije Oxford u Srbiji se organizuje teorijski deo, koji obuhvata stručni kurs i obuka - postanite scenski šminker.\nUzevši u obzir da nastavni program uključuje i obavezno pohađanje praktične nastave, polaznici će prilikom upisa biti detaljno informisani o tome u kom od mnogobrojnih kozmetičkih salona, sa kojima ova institucija ima neposrednu saradnju, će praksa da bude organizovana.\nIstičemo da se, uopšteno rečeno nastava može pratiti na dva načina, tako da bi svaki prijavljeni trebalo da odluči da li mu više odgovara da to učini u sklopu individualne ili, pak grupne edukacije.\nSvakako se specijalizovana obuka i kurs - postanite scenski šminker organizuje za samo jednu osobu, a vrlo je važno da zainteresovani zna i to da se radi o naročito fleksibilnim pravilima, koja u velikoj meri olakšavaju upravo njemu. Reč je o tome da osoba, koja se odluči za praćenje individualne nastave u potpunosti ima pravo da izabere kakvom dinamikom će časovi biti organizovani, zatim u kojim terminima, pa čak i kog datuma bi trebalo da startuje edukacija. Tačnije, direktno će sa predavačem on da se dogovori oko toga, s tim što se zahteva da u tom momentu bude prisutan i ovlašćeni koordinator za nastavu, a kako bi dogovor bio izvršen u skladu sa pravilima.\nPored individualne, u ponudi je i edukacija koju treba da prati veći broj polaznika. U tom slučaju su pravila vrlo stroga, te o svemu vodi brigu koordinator za nastavu, koji definiše i termine održavanja i datum početka, ali i trajanje, budući da određuje prema kakvoj dinamici će se nastava odvijati. Međutim, kako je predviđen tačan broj osoba koje imaju pravo tom tipu edukacije da prisustvuju, zahteva se da minimalan broj njih izvrši prijavu, kako bi moglo da se pristupi definisanju načina organizacije. Takođe, informišu se svi zainteresovani da nema mogućnosti za vršenje izmena, a odmah po definisanju svih tih pravila će ih ovlašćeno lice organizatora o tome detaljno obavesti.\nKoliko će ukupno da traje kurs i obuka - postanite scenski šminker?\nPrvo moramo naglasiti da pravila nalažu definisanje trajanja isključivo ako se organizuje grupni seminar - postanite scenski šminker, jer u tom slučaju upravo Obrazovni centar Akademije Oxford, odnosno ovlašćeni predstavnik konkretne poslovnice određuje dinamiku po kojoj se ukupan nastavni fond raspoređuje, ali definiše i ostale segmente.\nO preciznom načinu rasporedjivanja nastavnog fonda i svim detaljima polaznici grupne edukacije, će biti informisani u relativno kratkom roku nakon što se u okviru određenog predstavništva grupa formira.\nKako je u ponudi i nastava namenjena samo jednoj osobi, to će upravo kandidat definisati koliko tačno će trajati individualna obuka i kurs - postanite scenski šminker, jer će morati da odredi dinamiku održavanja i to u dogovoru sa profesorom, zaduženim za vođenje edukacije i sa ovlašćenim licem konkretnog poslovnice. A pored definisanja dinamike održavanja seminara, oni će odrediti i precizan datum njegovog početka, kao i termine.\nSpisak gradova za kurs i obuku "Postanite scenski šminker"


RTCG - Radio Televizija Crne Gore - Nacionalni javni servis :: Politika :: "Bićemo i zvanično partija zelene profilacije u CG"\nURA SA ZELENIMA 04. 03. 2020. 19:30 >> 19:29 0\nURA SA ZELENIMA\nURA nikada nije imala jasniji pravac i politiku – građanska Crna Gora u kojoj neće biti mjesta za mafiju na vlasti, a u narednom periodu bićemo i zvanično partija zelene profilacije u Crnoj Gori, to je kazao lider Građanskog pokreta URA Dritan Abazović na sjednici budvanskog odbora te partije kojoj su prisustvovali i predstavnici Zelenih Evrope.\nIz URE podsjećaju da evropski Zeleni u Crnoj Gori borave u radnu posjetu radi obavljanja završnog skrininga radi pristupanja URE toj stranačkoj internacionali.\nPredsjednik Građanskog pokreta URA Dritan Abazović kazao je da mu je veliko zadovoljstvo što je u prilici da sa Građanskim pokretom URA promoviše jedan novi koncept politike na ovim prostorima koji je drugačiji, progresivniji i nadasve evropski što, kako je kazao, pokazuje i često prisustvo evropskih Zelenih URI i Crnoj Gori.\n„U nametnute, cirkusne teme koje Crnu Goru drže zarobljenu u prošlosti nećemo učestvovati, imamo svoj put a on se bazira na 5 tačaka. To su vladavina prava i borba protiv korupcije, temeljna reforma ekonomskog sistema, temeljna reforma zdravstvenog sistema, temeljna reforma obrazovnog sistema i zaštita životne sredine. To su temelji na kojima treba graditi buduću građansku Crnu Goru iskreno i pošteno“, poručio je Abazović.\nOn je kazao i da je prioritet Crne Gore demokratska smjena vlasti a nakon toga otvaranje dijaloga sa svim stranama u Crnoj Gori bez bilo kakve diskriminacije.\n„Sve je to zajedno Crna Gora i ona ne može da krene naprijed dok se ne nađe dovoljno zajedničkog da ne opterećuje ono u čemu se, logično, moramo razlikovati. Prestanimo sa svađalačkom politikom, sa poštovanjem ljuskih prava nema rasprave, ona su prioritet. Ne gledajmo da li njih treba da ostvari neko ko je crnogorske, srpske, bošnjačke, hrvatske, albanske nacionalnosti ili neko ko je pravoslavac, musliman, katolik ili ateista. Ako su nečija ljudska prava ugrožena URA će uvijek stati u njihovu odbranu“, poručio je Abazović.\nTomas Vajs, kopredsjednik evropskih Zelenih koji boravi u radnoj posjeti URI kazao je da sa zadovoljstvom dolazi u Crnu Goru da bi podržao svaku inicijativu koja se bavi zaštitom životne sredine a da je pravi razlog ove posjete skrining aplikacije koje je URA ponudila na Kongresu evropskih Zelenih.\n„Crna Gora na papiru ima oko 70% zakonskih rješenja koja su usklađena sa evropskim zakonodavstvom, pa čak i u oblasti zaštite životne sredine. Ono što mi ovdje primjećujemo jeste da postoji zastoj u implementaciji zakonskih načela i da vi kao građani to ne vidite i ne osjećate. Ono što takođe vidimo jeste da su u vašoj zemlji prirodna dobra privatizovana“, poručio je Tomas Vajs.\nOn je kazao da evropski Zeleni neće nikada zastupati države koje svoje građane dijele po nacionalnim i vjerskim pripadnostima već samo one države koje sve svoje građane posmatraju kao svoje sa jednakim pravima, a sve ostalo je privatna stvar.\n„Tu nabrajam i ono za šta se Evropski zeleni zalažu a to je princip rodne ravnopravnosti. Borba za ravnopravnost i primjena mirovnih politika je ono što treba da nas sve ujedinuje i okuplja“, kazao je Vajs.\nOn je poručio da Crna Gora treba da vodi brigu o zaštiti životne sredine i napravi balans između toga i ekonomskog razvoja zemlje i da građani koji žive u Crnoj Gori moraju imati benefite od razvoja države na održivim osnovama.\n„Prvi put kada smo bili u posjeti vašoj zemlji vlast nije htjela ni da pričamo o zaštiti životne sredine a pošto ste ušli u proces integracije u EU mi smo ih uslovili da bez konkretnih mjera i rada na poglavlju 27 neće biti ulaska Crne Gore u EU. No, uspjeli smo da ovdje nađemo saveznike u URI, NVO, ambasadama zemalja članica EU i izdejstvovali očuvanje nekih prirodnih blaga zemlje (kao npr. Solane)“, ukazao je Vajs.\nPredsjednica budvanskog odbora URA Božena Jelušić kazala je da Zeleni „borave u gradu koji je najbolji primjer onoga protiv čega stranke zelenih u evropi nastupaju“.\n„Budva je grad koji je još 1992. u ratnim godinama imao organizacije građana koje su se bavile očuvanjem arhitektonskih i ambijentalnih cjelina, za zaštitu prirode i održivog razvoja. Budva je primjer kako se u 30 godina može devstirati jedan grad, kako se njegovi građani mogu dovesti u poziciju da sa početnom velikom vrijednošću prirodnih resursa dođu u situaciji da ne mogu više podsticati privredni rast“, poručila je ona.\nSastanku budvanskog odbora URE prisustvovale su i NVO organizacije sa primorja koje se bave očuvanjem životne sredine, ali i ostatak delegacije zelenih Evrope koju pord Tomasa Vajsa čine Mar Garsija - generalna sekretarka, Melani Vogel - članica Glavnog odbora i savjetnica u Evropskom parlamentu za konstitutivna pitanja i Vesna Jusup - šefica Odsjeka za politiku, strategiju i razvoj kapaciteta.


Izvor: MozzartSport.com, 13.Apr.2021, 19:23\nU ovom trenutku siguran samo CSKA\nRusi naredne sezone mogu da imaju tri predstavnika u Evroligi samo ukoliko Uniks dobije sutrašnju majstoricu Evrokupa protiv Virtusa i plasira se u finale.\nU ovom trenutku garantovano mesto ima CSKA, kao vlasnik višegodišnje licence, dok bi Zenit, kao i prošle godine trebalo da dobije specijalnu pozivnicu. Treći predstavnik bi isključivo zavisio od plasmana u Evrokupu.\nUniks je ove sezone igrao protiv Partizana u grupi A i kao drugoplasirani stigao do TOP 16 faze, posle čega je bio dominantan u okršajima sa Gran Kanarijom, Andorom i Mornarom. U četvrtfinalu je u tri meča eliminisao Lokomotivu...\nMozzartSport.com: Brutalni Pangos ubacio 33 poena i odveo Zenit u četvrtfinale Evrolige\nRTS: Zenit nadigrao Panatinaikos i plasirao se u plej-of Evrolige\nKurir: ZENIT NAPRAVIO ISTORIJSKI USPEH! Rusi deklasirali Panatinaikos i plasirali se u top 8: OVO su parovi četvrtfinala, sledi SPEKTAKL!


Američki sekretar za odbranu doputovao u prvu posetu Avganistanu\nSekretar za odbranu Gejts se tokom dvodnevne posete Avganistanu sastaje sa vojnim i civilnim liderima da bi razmotrio mogućnosti za smanjenje sve brojnijih talibanskih napada. Gejts je doputovao u Kabul juče iz Brisela, gde je sa generalnim sekretarom NATO-a, Japom de Hop Sheferom, razgovarao o vojnom i političkom značaju Avganistana.\n”Misija u Avganistanu, prva izvan tradicionalnih evropskih granica NATO-a, model je potencijala ove organizacije u novoj eri. Uspeh u Avganistanu je naš najveći prioritet.“\nGejts je dodao da će ove godine za uspeh misije verovatno biti potrebno uzvratiti vojnom silom, ali je naglasio i potrebu da se poveća podrška društvenom i ekonomskom razvoju Avganistana. General Karl Ajkenberi, komandant američkih snaga u Avganistanu, rekao je svom novom šefu da će za ovu misiju biti potrebno još vojnika. Ajkenberi je istakao da se broj napada pripadnika Talibana povećao u decembru za više od 200 odsto i da očekuje da će se napadi pojačati.\n”Očekujem da neprijatelj uloži najveće napore na jugu Avganistana i da će tokom proleća preduzimati terorističke napade u Kandaharu i drugim urbanim centrima.“\nAjkenberi kaže da je jasno da većina talibanskih vođa dejstvuje sa pakistanske teroritorije. Nekoliko američkih funcionera smatra da pakistanska strategija obezbeđivanja granice nije delotvrona. Oni specifično ukazuju na sporni mirovni sporazum koji je pakistanska vlada potpisala prošlog septembra sa plemenskim starešinama u blizini granice sa Avganistanom. Pakistan tvrdi da čini sve što može da poveća regionalnu bezbednost. Pakistanska armija je jutros započela žestok vazdušni napad na logore Al Kaide u blizini granice sa Avganistanom, u kojima je - prema izveštajima - poginuo znatan broj lokalnih i stranih ekstremista.


Stefanović traži onemogućavanje pokušaja rehabilitacije | Magazin Restart\nSamostalni poslanik Borislav Stefanović predložio je danas parlamentu da u dnevni red nove sednice uvrsti izmene Zakona o rehabilitaciji kako bi se, kako je rekao, onemogućio pokušaj pokretanja postupka rehabilitacije onih koji su sarađivali sa okupatorima i progonili antifašiste.\nBEOGRAD – Samostalni poslanik Borislav Stefanović predložio je danas parlamentu da u dnevni red nove sednice uvrsti izmene Zakona o rehabilitaciji kako bi se, kako je rekao, onemogućio pokušaj pokretanja postupka rehabilitacije onih koji su sarađivali sa okupatorima i progonili antifašiste.\nTaj Stefanovićev predlog skupština nije prihvatila.\nStefanović jeu parlamentu je objasnio da je to neophodno kako bi se sudovima omogućilo da se odbrane od anticivilizacijskih pokušaja rehabilitacija ličnosti koje su progonile ljude druge nacije, drugačijeg mišljenja i antifaštiste.\nStefanović je prilikom utvrđivanja dnevnog reda rekao i da je „pokušaj rehabilitacije Milana Nedića uvod u pokušaj da se rehabilituje Dimitrije Ljotić“, dodajući da se „ne treba čuditi ako se zatraži i rehabilitacija Aćif efendije“.\nStefanović je do nedavno bio funkcioner DS, a sada je u procesu registrovanja pokreta „Levica Srbije“.\nUtvrđivanje dnevnog reda nove sednice traje više od dva sata, a odbijeni su i predlozi opozicije da se formira anketni odbor za utvrđivanje činjenica pada vojnog helikoptera 13. marta ove godine, formiranje anketnog odbora za slučaj prisluškivanja lidera DS Bojana Pajtića, Stefanovićev predlog za izmene Zakona o finansiranju političkih stranaka….


Al Kaida potvrdila pogibiju svog portparola u Siriji\nSirijski ogranak Al Kaide, Nusra front, potvrdio je danas da je njihov portparol Abu Firas al Suri poginuo u nedelju u vazdušnim napadima na severoistoku Sirije.\nU saopštenju objavljenom na Tviteru, Nusra front je potvrdio smrt "Al Surija i još nekoliko članova 3. aprila u vazdušnom napadu 'krstaša'".\nSAD su u ponedeljak potvrdile da su bombardovale položaje džihadista na severoistoku Sirije. Sirijska opoziciona Opservatorija za ljudska prava saopštila je da su u tom napadu poginuli Al Suri, njegov sin i još 20 džihadista.\nAl Suri, čije je pravo ime Radvan Namus, borio se protiv Sovjeta u Avganistanu gde je upoznao Osamu bin Ladena i Abadulaha Azama, osnivača medjunarodnog džihada, pre nego što se vratio u Siriju na početku građanskog rata 2011. godine.\nPrekid vatre uz posredovanje SAD i Rusije stupio je na snagu 26. februara u ponoć u Siriji, ali se sporazum o primirju ne odnosi na militante iz "Islamske države Irak i Levant" (IDIL) i sirijskog ogranka Al Kaide, Fronta al Nusra.